Bibir Atas Bergerak Tanda Nak Dapat Duit? Eh, Jaga-jaga, Ia Mungkin Sebab Penyakit!

Kenapa bibir atas bergerak ya? Kata orang, pergerakan bibir di tempat berbeza mempunyai maksud yang berlainan. Kononnya, bibir bergerak di bahagian atas tanda bakal mendapat duit yang banyak, betul ke?

Sebenarnya, ‘
lip twitching’
 atau bibir bergerak tanpa sebab ini boleh berlaku disebabkan pelbagai perkara. Namun, ia jarang sekali menjadi punca penyakit yang serius.

Dalam artikel kali ni, kami akan terangkan
penyebab bibir atas bergerak-gerak
 dari segi sains.

Jom, teruskan pembacaan untuk ketahui lebih lanjut.

Untuk mendapatkan lebih banyak info berkenaan Kesihatan, anda boleh klik
di sini
.

Mengapa bibir atas bergerak-gerak?

Fakta menarik

Bibir bergerak secara tiba-tiba disebabkan pergerakan otot pada kawasan bibir.

Otot pada kawasan muka dan bibir dikawal oleh saraf pada wajah.

Jika pergerakan ini sering berlaku, orang lain mungkin akan perasan!

Jangan risau jika bibir anda sering bergerak-gerak. Ia bukanlah tanda anda bakal ditimpa kemalangan atau bakal menjadi kaya.

Sebenarnya, ada beberapa faktor yang menyebabkan bibir bergerak. Antaranya:

1. Terlalu banyak mengambil minuman berkafein

Tidak dinafikan, kafein mempunyai
kebaikannya yang tersendiri
. Ia boleh membuatkan anda berjaga dan lebih fokus pada waktu siang.

Walau bagaimanapun, kafein merupakan sejenis stimulan. Pengambilan kopi dan teh boleh menyebabkan bibir bergerak tanpa sebab sekiranya anda ambil secara berlebihan.

Orang dewasa boleh mengambil 400 mg kafein sehari, bersamaan 4 cawan kopi, 10 tin
minuman berkarbonat
 atau 2 tin minuman tenaga. Namun, setiap produk mempunyai kandungan kafein yang berbeza.

Cara untuk mengurangkan masalah bibir bergerak disebabkan kafein mudah sahaja.
Kurangkan pengambilan kopi
 dan simptom akan hilang dengan sendirinya.

2. Bibir atas bergerak disebabkan stres dan keletihan

Tekanan perasaan
 dan keletihan juga boleh menyebabkan bibir bergerak dengan sendiri.

Kadangkala, otot pada badan akan mula menjadi tegang ketika stres. Ketegangan inilah yang menyebabkan pergerakan otot.

Lakukan teknik untuk melegakan stres seperti bersenam,
meditasi
 dan yoga untuk kurangkan masalah ‘
lip twitching
‘.
Tidur malam
 yang mencukupi juga mungkin dapat membantu.

3. Anda sedang mengambil ubat-ubatan tertentu

Ubat-ubatan juga boleh menyebabkan bibir bergerak-gerak. Pergerakan otot secara tiba-tiba ini boleh menjadi kesan sampingan pelbagai jenis ubat, antaranya kortikosteroid.

Jika anda mengalami masalah ini dalam jangka masa yang panjang, ia mungkin disebabkan
pengambilan diuretik
 dan juga ubat hormon
seperti estrogen.

Sekiranya anda mempunyai masalah ini, berbincanglah dengan doktor mengenai rawatan yang bersesuaian.

4. Kekurangan potassium

Salah satu punca bibir atas bergerak-gerak ialah
kekurangan potassium dalam badan
. Mineral ini merupakan sejenis elektrolit yang membantu membawa signal saraf dalam badan.

Kekurangan potassium boleh menyebabkan kekejangan berlaku dengan lebih kerap.

Cara termudah untuk mengelakkan masalah ini adalah dengan mengambil lebih banyak makanan yang kaya dengan potassium seperti:

Buah-buahan kering

Kekacang

Kentang

Bayam

Brokoli

Avokado

Pisang

Baca juga:

Selalu Penat Dan Kejang Kaki? Ini Antara 8 Simptom Anda Kekurangan Kalium Dalam Badan!

Psst.. Ini 7 Rahsia Garam Potassium Yang Harus Anda Tahu!

5. Tahap kalsium yang rendah dalam badan

Selain potassium, tahap kalsium yang rendah dalam badan juga boleh menyebabkan kawasan atas bibir bergerak-gerak.

Dalam kalangan wanita hamil,
kekurangan kalsium
 merupakan satu kondisi yang biasa.

Ketika mengandung, kebanyakan kalsium yang ibu terima akan disalurkan kepada fetus, terutamanya pada trimester terakhir.

6. Bell’s palsy penyebab bibir atas bergerak

Bell’s palsy merupakan sejenis kondisi neurologikal yang menyebabkan sebelah kawasan muka menjadi lumpuh.

Antara
simptom Bell’s palsy
 ialah mata yang jatuh ke bawah dan stuktur otot yang lemah pada sebelah muka. Pesakit yang menghidap kondisi ini juga sering mengalami ketegangan otot pada kawasan yang terjejas.

Oleh sebab itu, bibir mereka mungkin akan bergerak secara tiba-tiba.

Sehingga hari ini, pakar masih lagi belum pasti apakah yang menyebabkan penyakit ini. Namun, ia dipercayai berkaitan dengan jangkitan virus herpes oral.

Kesimpulan

Kebanyakan kes bibir bergerak secara tiba-tiba selalunya tidak berbahaya. Ia juga akan hilang dengan sendirinya, lebih-lebih lagi jika ia berkait rapat dengan pengambilan kafein, stres atau
anxiety
.

Sekiranya simptom yang anda alami menjadi semakin teruk, dapatkan pemeriksaan doktor secepat mungkin. Jangan lupa, diagnosis awal merupakan kunci kesembuhan. Jika dikesan awal, doktor dapat membekalkan ubat-ubatan yang bersesuaian dengan kondisi anda.


Selalu Gatal Dubur Pada Waktu Malam? Ini 7 Punca Gatal Di Punggung Yang Anda Alami!

Dubur gatal seperti ada cacing? Aduh, tak selesanya! Gatal di punggung merupakan satu masalah yang sangat memalukan. Ia boleh membuatkan kita rasa tidak selesa, sukar tidur malam dan tidak senang duduk.

Rasa macam nak garu, tetapi, ia hanya akan buatkan kegatalan menjadi semakin serius!

Sebenarnya, ada banyak punca gatal di punggung, terutamanya di kawasan dubur.

Walau bagaimanapun, bukan semuanya boleh dikesan oleh doktor. Antara punca yang lazim ialah masalah kesihatan atau diet harian. Penyakit kulit juga boleh menjadi punca kegatalan ini.

Jadi, buat pembaca yang ingin tahu punca sebenar kegatalan yang dialami, mari ikuti penerangan kami dalam artikel di bawah.

Untuk mendapatkan lebih banyak informasi berkenaan Kesihatan, anda juga boleh klik
di sini
.

Simptom gatal di punggung atau dubur

Walaupun masalah ini bukanlah sesuatu yang asing, namun ramai orang lebih gemar mendiamkan diri daripada berjumpa doktor jika mempunyai masalah gatal dubur.

Gatal di kawasan punggung, juga dikenali sebagai
pruritus ani
, boleh berlaku kepada sesiapa sahaja. Malah, dianggarkan hampir 1-5% daripada masyarakat sering diganggu dengan kegatalan ini.

Lelaki mempunyai risiko sebanyak 4 kali ganda untuk mengalami gatal dubur berbanding wanita.

Antara simptom
pruritus ani
 ialah:

Kegatalan di sekitar dubur.

Rasa pedih.

Kesakitan daripada bekas garu.

Kulit menjadi tebal di kawasan dubur.

Apakah punca gatal di punggung?

Ada banyak punca yang boleh menyebabkan kegatalan di kawasan dubur. Walau apapun yang terjadi, jangan sesekali garu kawasan dubur kerana ia boleh menyebabkan luka-luka kecil. Malah, kegatalan juga akan menjadi semakin serius jika anda gemar menggaru.

Di bawah, kami senaraikan beberapa penyebab kegatalan yang anda alami:

1. Penggunaan sabun atau losyen yang tidak sesuai

Kawasan dubur merupakan antara bahagian badan yang sangat sensitif.
Sabun wangi
, bedak, losyen dan krim adalah beberapa contoh produk yang boleh
mencetuskan reaksi alahan.

Malah, ada juga yang alami kegatalan jika tidak mencuci kawasan tersebut dengan bersih. Penggunaan tisu tandas yang mempunyai pewangi atau tuala yang kasar juga boleh mendatangkan kesan yang sama.

2. Tidak basuh betul-betul

Jika anda tidak membasuh punggung dengan teliti selepas membuang air besar, tinja yang tertinggal boleh menyebabkan kegatalan dan rasa pedih.

Selain itu, anda juga berisiko untuk mengalami kegatalan jika anda
mempunyai masalah sembelit
 atau
cirit birit.

Untuk pastikan kawasan dubur sentiasa bersih, basuh dengan air dan lap sehingga kering menggunakan tisu atau tuala.

3. Anda menghidap penyakit kulit

Kadangkala, penyakit kulit tertentu boleh menjadi penyebab kegatalan yang anda alami.

Contohnya
dermatitis
 atau
psoriasis
. Kedua-dua penyakit ini boleh menyebabkan kegatalan pada mana-mana kawasan badan termasuklah dubur.

4. Buasir punca
gatal di punggung

Buasir membuatkan penghidapnya sukar untuk mencuci kawasan dubur dengan sempurna.

Malah, ia juga boleh
menyebabkan pendarahan
 dan juga dubur yang bocor (inkontinens tinja). Perkara ini jugalah yang menyebabkan pesakit alami kegatalan.

5. Jangkitan yis

Jangkitan yis yang berlaku disebabkan
Candida albicans
 boleh menyebabkan dubur gatal seperti ada cacing. Yis merupakan sejenis kulat yang boleh berlaku pada vagina atau dubur.

Pengambilan antibiotik boleh membunuh yis dan menghentikan pembiakan kulat.

Namun, wanita yang mengandung, sedang
mengambil pil perancang
 atau
menghidap diabetes
 lebih berisiko untuk mengalami jangkitan yis.

Jangkitan ini juga boleh merebak melalui seks termasuklah seks oral.

Baca juga:

Lubang Dubur Rasa Gatal? Ini Mungkin Petanda Jangkitan Yis Pada Kemaluan!

Macam Mana Nak Tangani Jangkitan Yis Faraj? Kami Ada 5 Cara Efektif Boleh Cuba!

6. Gatal di punggung
 kerana dubur terkoyak

Jika anda alami kegatalan pada kawasan dubur, mungkin ada koyakan yang berlaku di kawasan tersebut.

Jika anda terpaksa meneran disebabkan sembelit ketika membuang air besar, dubur boleh alami koyakan. Sebab itulah, anda rasa pedih dan sakit. Sama jugalah jika anda cirit-birit dalam satu tempoh masa yang panjang.

7. Jangkitan cacing kerawit

Cacing kerawit, juga dikenali sebagai
Enterobiasis,
merupakan
salah satu jangkitan cacing
 yang paling lazim di dunia.

Ia boleh disebarkan dari individu ke individu lain jika tinja telah memasuki saluran pencernaan. Antara simptom yang paling lazim ialah kegatalan di kawasan dubur terutamanya pada waktu malam.

Jika anda mempunyai masalah ini, dapatkan rawatan daripada doktor secepat mungkin. Ubat-ubatan yang dibekalkan oleh doktor sangat berkesan untuk melawan sebarang kegatalan yang berlaku disebabkan cacing kerawit.


Inseminasi Buatan Efektif Buat Pasangan Bermasalah Kesuburan! Apa Beza IUI & ICI?

Apa itu IUI atau lebih dikenali sebagai inseminasi buatan? Untuk pengetahuan anda, ia adalah satu
usaha yang boleh dicuba jika pasangan sukar memiliki zuriat
!

Mungkin kaedah ini amat jarang kita dapat baca atau dengar ekoran wujudnya prosedur yang jauh lebih popular seperti IVF atau bayi tabung uji.

Jadi, mari kita semua ikuti artikel dengan lebih lanjut lagi tentang apa itu IUI, prosedurnya, harganya serta siapa yang perlu/boleh buat.

Untuk mendapatkan lebih banyak info tentang kehamilan di Malaysia, sila dapatkannya
di sini.

Siapa yang kena buat rawatan ini?

Kaedah inseminasi buatan ini akan dilakukan dengan cara doktor menyalurkan air mani lelaki secara terus ke dalam lubang faraj wanita.

Hampir serupa namun berbeza dengan IVF
, kaedah IUI ini mungkin tidak memerlukan proses penyelidikan sperma di makmal terlebih dahulu.

Berbalik kepada persoalan tadi, siapa yang kena buat inseminasi buatan ini? Mereka adalah terdiri daripada pasangan yang bermasalah berikut:

Endometriosis

Isu serviks dan mukus serviks

Ketidaksuburan tanpa sebarang penjelasan

Masalah sperma (kualiti, kuantiti, mobiliti, morfologi)

Masalah ereksi dan ejakulasi

Dalam beberapa kes di luar negara, proses ini turut dilakukan oleh pasangan homoseksual atau wanita bujang yang ingin mempunyai anak.

Ini menyebabkan mereka menggunakan khidmat bank sperma (sperma dari lelaki asing) namun ia adalah haram di sisi agama Islam.

Apa itu IUI & kaedahnya?

Apa itu IUI (
Intrauterine Insemination
) adalah prosedur di mana
air mani lelaki yang mengandungi sperma
 dimasukkan ke dalam rahim wanita yang mengandungi telur.

Ia adalah prosedur yang lebih kurang sama sahaja seperti prosedur satu lagi yang dinamakan sebagai ICI, cuma bezanya ia dilakukan oleh doktor di klinik atau hospital.

Berikut adalah huraian proses kaedah IUI dijalankan:

Air mani lelaki yang dikeluarkan melalui onani itu akan dibasuh terlebih dahulu bagi menyingkirkan
 protein yang boleh menjejaskan kesuburan

Doktor akan menggunakan instrumen khas bernama spekulum untuk menyuntik air mani itu masuk ke dalam lubang faraj seterusnya pada rahim

Wanita akan diminta untuk berbaring sekitar 15 ke 30 minit bagi memberi peluang kepada sperma masuk ke dalam serviks lalu ke rahim

Wanita boleh meneruskan aktiviti seharian seperti biasa dan akan melakukan ujian kehamilan selepas 2 minggu atau lebih

Apa pula kaedah ICI?

ICI (
Intracervical Insemination
) adalah prosedur di mana
 air mani lelaki yang mengandungi sperma
 dimasukkan ke dalam rahim wanita yang mengandungi telur.

Ia adalah prosedur yang lebih kurang sama sahaja seperti IUI tadi, cuma bezanya ia dilakukan oleh doktor di rumah anda.

Di bawah ini adalah huraian proses ICI dijalankan:

Wanita akan memerhatikan kitaran menstrual mereka dengan menggunakan
metode kalendar, suhu badan, ultrabunyi
 atau ketiga-tiganya sekali

Doktor mungkin akan mempreskripsikan ubatan (Clomid) untuk menambahkan ovulasi bagi meningkatkan jumlah telur yang terhasil

Doktor akan memasukkan air mani lelaki ke dalam lubang faraj menggunakan jarum suntikan khas ataupun melalui cawan serviks khas

Wanita akan diminta untuk berbaring sekitar 15 ke 30 minit untuk memberi peluang kepada sperma masuk ke dalam serviks lalu ke rahim

Wanita boleh meneruskan aktiviti seharian seperti biasa dan akan melakukan ujian kehamilan selepas 2 minggu atau lebih

Apa itu IUI & ICI mengikut perbezaan

Sebenarnya, kedua-dua prosedur ini dilakukan dengan kaedah yang hampir sama iaitu memasukkan air mani lelaki ke dalam lubang faraj wanita.

Namun perbezaannya adalah tempat ia dilakukan yakni; prosedur IUI dilakukan di klinik atau hospital manakala prosedur ICI dilakukan di rumah anda.

Selain itu, prosedur IUI juga melibatkan proses air mani lelaki yang dikeluarkan melalui onani itu akan dicuci terlebih dahulu sedangkan prosedur ICI tidak.

Ini bermakna kedua-dua kaedah inseminasi buatan ini adalah tidak banyak bezanya dan mungkin akan mendatangkan hasil yang sama baik juga.

Sekiranya anda berhasrat untuk melakukan mana-mana kaedah inseminasi buatan ini, sila
dapatkan pandangan daripada doktor pakar kesuburan
terlebih dahulu.

Berapa kos rawatan ini di Malaysia?

Adalah penting untuk kalian tahu bahawa prosedur ini mungkin tidak akan menyebabkan risiko atau komplikasi yang terlalu teruk.

Ia juga merupakan antara prosedur yang sangat efektif  jika dilakukan di usia muda kerana tahap keberkesanannya juga boleh menurun.

Antara faktor kaedah IUI dan ICI ini tidak berkesan adalah seperti berikut:

Berusia 40 tahun ke atas

Diagnosis masalah kesuburan yang salah

Penggunaan ubatan kesuburan yang salah

Masalah ketidaksuburan yang tidak dapat dijelaskan

Jadi, adalah berbaloi buat kalian yang bermasalah mencuba prosedur ini! Persoalannya, berapakah kos rawatan ini di Malaysia?

Sebenarnya, kos segala jenis rawatan untuk kesuburan ini adalah berbeza dan bergantung kepada pusat perubatan yang dikunjungi.

Secara amnya, mungkin kalian boleh dapatkan harga yang lebih murah jika ia dilakukan di pusat perubatan awam berbanding swasta.

Pun begitu, dianggarkan bahawa kosnya mungkin di antara RM 800 ke RM 2,000, tertakhluk kepada tempat dan jenis rawatan.


8 Jenis Vitamin Ini Sangat Bagus Untuk Kesihatan Dalaman Lelaki, Ayuh Amalkan!

Sepertimana orang perempuan, orang lelaki juga perlu mengamalkan pengambilan vitamin untuk tenaga lelaki. Malah, kaum Adam juga memerlukan vitamin untuk tenaga batin lelaki.

Jadi, apakah jenis vitamin yang sesuai untuk diambil oleh orang lelaki?

Untuk mendapatkan lebih banyak info berkenaan Pemakanan Sihat, anda boleh klik
di sini
.

Vitamin untuk tenaga batin lelaki: Kenapa orang lelaki juga perlu mengambil vitamin?

Kajian ada menyatakan bahawa sesetengah lelaki mengalami kekurangan nutrien utama yang penting untuk kesihatan dalaman mereka.

Vitamin dan juga mineral amat diperlukan bagi memastikan segala proses yang berlaku dalam tubuh anda berjalan dengan lancar.

Kadangkala, tubuh kita mengalami kekurangan beberapa nutrien penting tanpa kita sedari.

Oleh itu, orang lelaki juga perlu mengamalkan pengambilan vitamin untuk tenaga batin lelaki.

Ini 8 jenis vitamin untuk tenaga batin lelaki yang disarankan

Lapan jenis vitamin ini sangat digalakkan untuk diambil bagi meningkatkan kesihatan tubuh badan kaum Adam.

Bukan itu sahaja, vitamin untuk tenaga lelaki ini juga boleh membantu memperbaiki kesihatan dalaman lelaki itu sendiri.

Antara jenis vitamin yang disarankan ialah:

#1. Vitamin D

Setiap kali otot anda bergerak,
ia akan menggunakan vitamin D
.

Tambahan pula, vitamin ini membantu memastikan sistem imun anda sentiasa kuat selain memudahkan tubuh badan anda menyerap kalsium.

Vitamin D juga boleh meningkatkan tahap testosteron pada lelaki.

Kajian lanjutan masih diperlukan, tetapi ini menunjukkan bahawa kekurangan vitamin D boleh menjadi punca paras testosteron menjadi rendah.

Apabila paras testosteron rendah, ia menyebabkan lelaki terdedah kepada pelbagai masalah kesihatan seperti apnea tidur, metabolisme dan libido yang rendah serta keletihan.

Sumber yang baik bagi mendapatkan vitamin D adalah seperti susu dan ikan berlemak.

Sesetengah jenama bijirin, jus oren, minuman soya, yogurt dan marjerin juga diperkaya dengan vitamin D.

#2. Kalsium

Antara vitamin untuk tenaga batin lelaki
yang penting ialah kalsium
.

Kalsium berperanan menyokong otot, saraf, dan tulang yang sihat.

Justeru, adalah sangat penting bagi lelaki yang berumur 20-an untuk mendapat kalsium yang mencukupi bagi membina tulang yang kuat dan padat.

Antara jenis makanan yang kaya dengan kalsium adalah seperti susu, yogurt, keju, salmon dan juga sardin.

Selain itu, sayuran berdaun gelap juga mempunyai kandungan kalsium yang agak tinggi.

#3. Kalium atau potasium

Kalium membantu melawan kesan peningkatan tekanan darah
 yang disebabkan oleh garam.

Kalium amat penting dalam mengekalkan saluran darah yang sihat selain mencegah penyakit jantung apabila lelaki semakin berusia.

Antara jenis makanan yang kaya dengan kalium adalah seperti bayam, cendawan, tomato, kentang, ubi keledek, tembikai, pisang, susu, yogurt dan juga tuna.

#4. Magnesium

Salah satu mineral atau vitamin untuk tenaga lelaki yang amat penting ialah magnesium.

Ramai lelaki tidak mendapat jumlah magnesium harian yang mencukupi.

Magnesium berperanan penting dalam menyokong saraf
 dan juga tulang yang sihat.

Penyelidikan menunjukkan bahawa suplemen magnesium boleh menyokong tahap testosteron dalam darah, terutamanya apabila disertakan dengan senaman.

Satu lagi kajian mendapati, suplemen magnesium menyokong kesihatan otot lelaki.

Antara sumber magnesium yang terbaik termasuklah sayur bayam, bijirin penuh, kekacang dan juga biji-bijian.

#5. Folat

Folat bukan sahaja perlu diambil oleh golongan wanita,
 tetapi juga orang lelaki.

Folat diperlukan oleh tubuh badan bagi menggunakan protein, menghasilkan DNA, menghasilkan sel darah merah selain mengelakkan perubahan yang tidak sihat terhadap sperma.

Antara sumber folat yang terbaik ialah seperti asparagus, kekacang dan juga hati haiwan.

#6. Vitamin C

Vitamin C juga
 merupakan antara vitamin untuk orang lelaki.

Kebanyakan lelaki yang berusia berisiko untuk mengalami masalah pembesaran prostat atau ringkasnya BPH.

Namun, jika anda mengambil sumber vitamin C yang mencukupi setiap hari, anda boleh mengurangkan risiko untuk mendapat masalah BPH ini.

Antara sumber vitamin C yang boleh dimakan ialah seperti lada benggala, buah limau, buah kiwi dan juga buah tomato.

#7. Vitamin A

Salah satu vitamin untuk tenaga lelaki
yang penting ialah vitamin A
.

Selain daripada meningkatkan kesihatan mata dan sistem imun tubuh, vitamin A juga sangat bagus dalam menurunkan risiko kanser prostat.

Antara sumber vitamin A yang disarankan ialah seperti susu, keju, ikan salmon, lobak merah dan buah mangga.

#8. Zink

Zink amat diperlukan oleh tubuh bagi menghasilkan protein di seluruh anggota tubuh badan.

Selain itu, ia juga berperanan dalam menyembuhkan luka dan juga melawan jangkitan.

Antara jenis makanan yang kaya dengan kandungan zink ialah seperti daging, makanan laut terutamanya tiram dan juga ayam.

Kesimpulan

Kesemua vitamin untuk tenaga batin lelaki ini sememangnya baik untuk diamalkan.

Vitamin untuk orang lelaki ini bukan sahaja boleh didapati dalam bentuk suplemen, tetapi juga daripada makanan harian anda.


Penjagaan Bayi Minggu ke-39

Perkembangan & Pelakuan

Perkembangan bayi anda

Pada 39 minggu, bayi anda mampu untuk:

Bermain tepuk tangan atau melambai selamat tingal;

Membebel dan berbunyi sedikit seperti perkataan, frasa dan ayat sebenar;

Berjalan sambil berpegang pada perabot;

Memahami “jangan” tetapi tidak semestinya mematuhi perintah itu.

Sokongan untuk bayi anda

Bayi anda masih lebih memahami nada suara anda berbanding perkataan sebenar anda. Mereka boleh memahami apabila anda gembira, jadi anda boleh menyebut puji-pujian tertentu seperti “Bagusnya sayang ambil mainan itu”. Lebih banyak anda bercakap dengan bayi anda, lebih banyak mereka belajar tentang komunikasi.

Bayi anda sudah mula memahami perkataan “jangan”, walaupun mereka mungkin tidak mematuhi arahan itu. Sebagai contoh, anda boleh menjangkakan mereka cuba untuk menyentuh sesuatu walaupun selepas anda berkata jangan. Adalah lebih baik untuk menggunakan perkataan “jangan” dengan terhad, dan apabila anda menggunakannya, pindahkan mereka daripada tempat larangan tersebut dan perkenalkan mereka kepada aktiviti baru.

Kesihatan & Keselamatan

Apa yang patut saya bincang dengan doktor?

Pemeriksaan fizikal, bilangan dan jenis teknik penilaian yang digunakan dan prosedur yang dilakukan juga akan berbeza mengikut keperluan individu bayi. Tetapi, secara umum, anda boleh menjangkakan perkara berikut pada rutin pemeriksaan:

Imunisasi, jika tidak diberi sebelum ini. Pastikan untuk membincangkan tindak balas terdahulu, jika ada, terlebih dahulu.

Doktro mungkin melaksanakan ujian hemoglobin atau hematokrit untuk memeriksa anemia (biasanya dengan tusukan di jari)

Apa yang perlu saya tahu?

Strep tekak

Bayi jarang mendapat jangkitan strep. Tetapi jika anda atau orang terdekat yang lain seperti adik-beradik si bayi mengalaminya, anda perlu mengawasi sebarang simptom.

Kenal pasti jika berlaku tonsil bengkak, merah terang dengan tompok putih. Simptom lain termasuklah sakit tekak yang berlarutan lebih daripada beberapa hari, suhu lebih 38 darjah Celsius, menggigil, dan bengkak atau sakit kelenjar limfa di rahang bayi anda.

Hubungi doktor bayi anda jika anda menemui sebarang simptom yang dinyatakan atau jika bayi anda mempunyai masalah untuk menelan dan bernafas. Jika ujian bayi anda adalah positif untuk strep, doktor akan merawat dengan antibiotik. Pastikan anda memberikan bayi anda dos antibiotik sehingga habis, walaupun mereka seperti telah baik sebelum semua ubat habis diambil. Berbuat demikian boleh menyebabkan komplikasi yang lebih teruk.

Kaki leper (Flat feet)

Pada bayi, kaki leper adalah perkara biasa kerana beberapa sebab: pertama sekali, kerana bayi kecil tidak banyak berjalan, otot-otot di kaki mereka tidak bersenam secukupnya untuk perkembangan lengkungan pada tapak kaki. Kedua, pad lemak mengisi lengkungan, sehingga sukar untuk membezakan, terutamanya pada bayi montel. Dan apabila bayi mula berjalan, mereka berdiri dengan kaki terbuka luas untuk mencapai keseimbangan, meletakkan lebih berat pada lengkungan dan menyebabkan tapak kaki kelihatan mendatar.

Dalam kebanyakan kanak-kanak, rupa tapak kaki kelihatan rata akan berkurangan, dan pada masa pertumbuhan penuh dicapai, lengkungan tapak kaki akan terbentuk. Malah, hanya peratusan kecil hidup dengan kaki yang masih leper.

Berjalan terlalu awal

Seperti berdiri terlalu awal, berjalan terlalu awal tidak akan menyebabkan bayi anda terlalu menjadi kaki bengkung atau sebarang masalah fizikal. Malah, kedua-dua aktiviti ini adalah bermanfaat kerana mereka bersenam dan mengukuhkan sebahagian daripada otot yang digunakan untuk berjalan. Jika mereka berkaki ayam, ini akan membantu mengukuhkan kaki mereka juga. Tetapi bayi yang masih belum mahu berjalan pada peringkat ini, tidak boleh dipaksakan lagi.

Kerisauan Saya

Apa yang saya risaukan?

Antara kerisauan yang mungkin anda hadapi dalam minggu ketiga bulan kesembilan:

Ketakutan kepada orang yang tidak dikenali

Bayi anda akan menunjukkan kecenderungan yang jelas untuk ibu dan bapa mereka selepas beberapa bulan pertama, bayi di bawah enam bulan secara amnya akan bertindak balas secara positif kepada hampir mana-mana orang dewasa. Sama ada mereka  sudah biasa dengan orang dewasa atau orang yang tidak dikenali, mereka menganggap semuanya sebagai kategori orang yang mampu menjaga keperluan mereka. Selalunya, bayi menghampiri lapan atau sembilan bulan, mula menyedari pihak mana yang lebih berkepentingan, bahawa ibu dan bapa adalah penjaga utama mereka dan bahawa mereka harus tetap bergantung kepada mereka dan menjauhkan diri dari sesiapa sahaja yang mungkin cuba untuk memisahkan mereka daripada ibu bapa mereka. Pada masa ini, datuk dan nenek tercinta juga mungkin tiba-tiba ditolak oleh bayi.

Sifat berhati-hati orang yang tidak dikenali boleh hilang dengan cepat atau tidak memuncak sehingga lepas setahun. Kira-kira dua dalam sepuluh bayi tidak pernah menghadapinya atau melaluinya dengan begitu cepat hingga tiada siapa menyedarinya. Jika bayi anda menunjukkan kebimbangan terhadap orang yang tidak dikenali, jangan memberi tekanan kepada mereka untuk menjadi pandai bergaul. Mereka akan berubah akhirnya, dan adalah lebih baik membiarkannya berlaku sendiri Dalam pada itu, anda perlu menjelaskan kepada rakan-rakan dan keluarga yang mereka sedang melalui peringkat tersebut dan sebarang kemesraan mungkin menakutkan mereka. Cadangkan kepada mereka untk tidak cuba untuk memeluk atau menmegang bayi anda dengan serta-merta, sebaliknya mula secara perlahan-lahan, dengan senyum kepada mereka, bercakap dengan mereka, tawarkan mereka mainan, sebelum mereka duduk di pangkuan.

Jika bayi anda benar-benar tidak dpt ditenangkan apabila ditinggalkan dengan penjaga, maka ia adalah masa untuk menilai semula situasi pengurusan anak anda. Mungkin pengasuhnya tidak memberikan bayi anda perhatian dan kasih sayang yang mereka perlukan. Atau ia hanyalah masalah kebimbangan melampau terhadap orang yang tidak dikenali. Sesetengah bayi, terutama mereka yang diberikan susu ibu, boleh menangis berjam-jam apabila ibu tiada, walaupun ayah atau nenek yang menjaga. Dalam kes sedemikian, anda mungkin perlu untuk menghadkan masa dari anak anda, jika boleh, sehingga fasa ini berlalu. Jika tidak mungkin, jadikan diri anda sebagai tersedia untuk mereka apabila anda berada di sekeliling.

Bagaimanakah perkembangan bayi anda pada minggu 40?


Betul Ke Pengambilan Probiotik Dapat Atasi Perut Buncit? Ini Penjelasan Saintis...

Berdiet sudah, bersenam pun dah buat, macam-macam cara sudah dilakukan, tapi perut masih tetap buncit, macam mana ni? Pastinya masalah perut buncit  ini menjadi antara isu yang sering bermain di fikiran.

Adakah ke cara untuk mengatasi masalah ini?

Untuk mendapatkan lebih banyak info tentang Pemakanan, sila dapatkannya
di sini.

Atasi masalah perut buncit dengan probiotik

Bagi yang berdepan dengan masalah perut buncit ini, terdapat satu kajian yang menyarankan pengambilan probiotik boleh membantu mengurangkan berat badan. Dikatakan mikroorganisma hidup yang terdapat
dalam probiotik
 boleh membantu meningkatkan ‘bakteria baik dalam usus.

Keadaan ini sekali gus membawa kepada pengurangan berat badan yang lebih baik.

Kajian melibatkan 54 individu kanak-kanak berusia antara 6 hingga 14 tahun dengan masalah obesiti ini dilakukan oleh penyelidik daripada Fuzhou Children’s Hospital di China.

Dalam kajian ini, setiap kanak-kanak diberikan suplemen, senaman dan
pelan diet pemakanan
.

Daripada 54 individu kanak-kanak terlibat dalam kajian yang berjalan selama 12 minggu ini; 30 individu dipilih secara rawak untuk mengambil pil probiotik, dan baki 24 individu dalam kumpulan plasebo.

Berat badan berkurang

Menurut Ketua Penyelidikan Profesor Rui-Min Chen, kanak-kanak yang terlibat dalam kajian ini turut dianalisis dari aspek ukuran berat badan dan kesihatan metabolik mereka.

Keputusan menunjukkan mereka yang mengambil pil probiotik kehilangan berat lebih tinggi berbanding tidak mengambilnya.

Lebih menarik lagi, kanak-kanak dalam kumpulan probiotik juga mempunyai tahap kesihatan metabolik lebih baik. Ia diukur melalui tahap gula dalam darah dan rintangan protein.

Keadaan ini dapat membantu kanak-kanak mengurangkan risiko
masalah berkaitan obesiti
seperti diabetes jenis dua dan penyakit berkaitan jantung.

Profesor Chen menjelaskan lebih banyak penyelidikan perlu dilakukan untuk mengesahkan penemuan ini.

Ini kerana kajian yang dilakukan setakat ini adalah melibatkan kumpulan kecil dan terhad kepada kawasan Fujian. Pasukan saintis ini merancang untuk melakukan ujian dengan lebih meluas bagi menganalisis bagaimana probiotik dapat berfungsi untuk mengubah usus.

Baca juga:

Terlalu samar untuk masalah perut buncit

Terdapat pengkritik yang mengatakan ia adalah terlalu awal untuk membuat sebarang kesimpulan bahawa probiotik memberikan kesan untuk
mengurangkan berat
 memandangkan kajian yang dilakukan itu belum diterbitkan di dalam jurnal.

Malah kajian tersebut tidak dikaji semula.

Bagi profesor mikrobiologi makanan di
University of Reading
, Glenn Gibson, “Probiotik yang digunakan dalam kajian tidak digambarkan dengan baik dan khusus. Hanya dinyatakan spesies sahaja.

“Tiada dos penggunaan probiotik dan jenis plasebo yang digunakan tidak dinyatakan. Nampak seperti tiada
faecal microbiology
 yang dilakukan dalam kajian ini. Sedangkan ia adalah penting jika penyelidik mahu menyarankan mengenai kesan probiotik,” ujar Gibson.

Probiotik secara umumnya boleh membantu meningkatkan kuantiti kepelbagaian bakteria di dalam usus, menjaga sistem pencernaan untuk berfungsi dengan lebih cekap.

Ia adalah berbeza dengan prebiotik, di mana prebiotik berfungsi untuk membantu memberikan bakteria baik makanan di dalam
saluran pencernaan.

Kesimpulannya

Walaupun akhirnya kita mengetahui bahawa masalah perut buncit tidak mungkin selesai dengan hanya pengambilan probiotik.

Namun, jangan pula anda langsung tidak mengambil makanan yang mempunyai kandungan probiotik seperti yogurt. Ia bukan sahaja sihat tetapi baik untuk sistem usus. Dan yang paling penting, bersenam, okay?


Babymoon: 7 Tip Percutian Lancar Semasa Hamil

Babymoon, iaitu percutian semasa hamil kini semakin menjadi trend di kalangan pasangan yang akan menimang cahaya mata. Bagi memastikan percutian babymoon anda berjalan lancar, kami kongsikan 7 tips untuk anda ikuti. Apa salahnya anda rewards diri anda dan pasangan sebelum si manja lahir. Selamat bercuti, Mummy!

TIPS 1: DESTINASI

Bercuti tidak semestinya di luar negara. Anda boleh pilih tempat percutian yang berhampiran asalkan ia memberi keselesaan buat anda. Tujuan babymooning adalah untuk si ibu merehatkan tubuh dan minda sebelum bersalin, juga meluangkan masa berdua bersama suami. Jadi, anda boleh pilih destinasi yang tidak memerlukan anda berlama di dalam kenderaan.

TIPS 2: DOKTOR

Sebelum bercuti, maklumkan kepada doktor anda dahulu tentang perancangan percutian kerana perjalanan yang jauh berisiko untuk kandungan anda.

TIPS 3: KESIHATAN

Adakah anda ingin bercuti ke luar negara? Jika ya, maklumkan kepada doktor anda kerana anda perlu mendapatkan vaksinasi sebelum mengunjungi negara-negara tertentu. Doktor akan memberitahu jika vaksinasi tersebut adalah selamat untuk anda dan kandungan.

TIPS 4:

AKTIVITI

Selain berehat dan menikmati pemandangan di lokasi percutian, sudah tentunya anda ingin melakukan aktiviti yang sesuai mengikut kondisi anda. Antara aktiviti sesuai yang boleh dibuat di lokasi percutian anda ialah berjalan-jalan dan berenang. Aktiviti renang amat baik untuk ibu hamil dalam membantu melegakan sakit dan sengal badan.

TIPS 5:

KAPAL TERBANG

Adakah anda perlu menaiki kapal terbang untuk percutian anda? Sebelum membeli tiket, semak dahulu peraturan menaiki penerbangan terhadap ibu hamil. Ini kerana sesetengah syarikat penerbangan mempunyai peraturan berbeza dalam membenarkan ibu hamil menaiki kapal terbang.

TIPS 6: PERUBATAN

Pastikan terdapat kemudahan perubatan berhampiran dengan tempat percutian anda. Bawa sekali bekalan ubatan dan vitamin yang diperlukan sepanjang percutian.

TIPS 7:

PAKAIAN

Ini satu lagi perkara penting untuk ibu hamil. Siapkan pakaian yang sesuai dan selesa dengan tempat percutian anda.


Hai Wanita! Buang Rahim BUKAN Punca Berat Badan Turun, Tapi Ada KESAN Lain Pada Tubuh

Ada yang mengatakan kesan buang rahim atau histerektomi akan mengakibatkan penurunan berat badan. Namun adakah ia benar? Ikuti penjelasannya dalam artikel ini.

Untuk mendapatkan lebih banyak info tentang Kesihatan Wanita, sila dapatkannya
di sini.

Apa itu histerektomi?

Histerektomi adalah prosedur pembedahan untuk membuang rahim. Ia dilakukan untuk merawat pelbagai keadaan kesihatan, dari barah hingga
endometriosis
.

Pembedahan tersebut boleh menyebabkan pelbagai kesan sampingan.

Ini kerana sebagai contoh,
tanpa rahim
 anda tidak akan boleh hamil.
Kitaran haid
 anda juga akan terhenti.

Tetapi adakah benar prosedur buang rahim akan mempengaruhi berat badan anda?

Penurunan berat badan kesan buang rahim?

Umumnya, pembedahan histerektomi tidak menyebabkan penurunan berat badan secara langsung. Namun, ia bergantung kepada keadaan yang menmpengaruhinya.

Bagi sesetengah individu, mereka mungkin mengalami penurunan yang tidak semestinya berkaitan dengan
prosedur membuang uterus
 itu sendiri.

Ada individu yang akan mengalami mual untuk tempoh beberapa hari selepas menjalani pembedahan besar. Ia biasanya berlaku akibat kesakitan atau kesan sampingan daripada anestesia.

Kesannya, sesetengah individu dengan keadaan ini mungkin mengalami kesukaran makan, sekali gus mengakibatkan penurunan berat sementara.

Berat turun kesan kemoterapi

Salah faham bahawa histerektomi menyebabkan berat badan berkurangan boleh dikaitkan dengan pemilihan prosedur pembedahan ini bagi merawat beberapa jenis barah, termasuklah:

Kanser serviks

Barah rahim

Kanser ovari

Barah endometrium

Dalam beberapa kes, pembedahan ini digunakan bersama
prosedur kemoterapi
.

Individu yang menjalani kemoterapi mempunyai kemungkinan untuk mengalami beberapa kesan sampingan. Ini termasuklah mual, muntah, dan penurunan berat badan.

Disebabkan itu, mungkin ada yang menyangka bahawa penurunan berat yang dialami berkaitan dengan kemoterapi adalah kesan buang rahim.

Pembedahan histerektomi juga membantu mengurangkan kesakitan kronik dan pendarahan berat yang disebabkan oleh
fibroid, endometriosis,
 dan keadaan lain.

Apabila simptom-simptom ini hilang selepas pembedahan, anda mungkin berasa lebih bertenaga untuk melakukan aktiviti fizikal, yang berpotensi menyebabkan penurunan berat badan.

Berat badan naik kesan buang rahim?

Walaupun prosedur buang uterus tidak mempunyai kaitan secara langsung dengan penurunan berat badan, tetapi ia mungkin ada hubung kait dengan kenaikan berat badan bagi sesetengah individu.

Dalam kajian yang dijalankan pada tahun 2009 menunjukkan
wanita perimenopause
 yang menjalani histerektomi tanpa menyingkirkan kedua-dua belah ovari berisiko tinggi mengalami kenaikan berat.

Keadaan itu jika dibandingkan dengan mereka yang belum menjalani pembedahan buang rahim.

Walau bagaimanapun, masih banyak kajian yang diperlukan untuk memahami sepenuhnya kaitan antara histerektomi dengan kenaikan berat badan.

Kurangkan risiko pertambahan berat badan

Untuk mengurangkan risiko kenaikan berat badan kesan buang rahim, dapatkan rundingan doktor mengenai keselamatan untuk anda melakukan aktiviti senaman ringan.

Bergantung pada prosedur dan tahap kesihatan, anda mungkin akan dapat melakukan
latihan kecergasan
 berimpak rendah setelah beberapa minggu.

Contoh latihan berintensiti rendah adalah:

Berenang

Senamrobik air

Yoga

Tai chi

Berjalan

Selain itu, adalah penting untuk memberi tumpuan kepada diet anda selepas pembedahan. Ia adalah untuk mengelakkan kenaikan berat badan dan untuk menyokong badan ketika dalam proses penyembuhan.

Cuba hadkan makan makanan ringan sementara menunggu masa untuk anda pulih sepenuhnya. Sebaiknya, pilihlah makanan seperti:

Gandum atau bijirin penuh

Buah-buahan dan sayur-sayuran segar

Sumber protein
 tanpa lemak

Anda harus ingat bahawa pembedahan buang uterus ini adalah pembedahan utama, jadi penting untuk memberikan tumpuan kepada proses pemulihan.

Selalunya, selepas tempoh beberapa minggu, anda akan berasa lebih baik walaupun mengalami kenaikan beberapa kilogram berat sepanjang tempoh tersebut.

Baca juga:

Efek sampingan buang rahim

Terdapat beberapa kesan sampingan pembedahan histerektomi yang tidak langsung mempunyai kaitan dengan berat badan.

Sekiranya anda masih mengalami kitaran haid sebelum pembedahan, prosedur histerektomi akan menghentikannya.

Sudah pasti dengan ketiadaan uterus, anda tidak akan
mempunyai peluang untuk hamil
.

Kedua-dua keadaan ini; kehilangan kesuburan dan kitaran haid mungkin memberi manfaat bagi sesetengah individu wanita.

Pun begitu, ada juga wanita yang berasa kehilangan. Disebabkan itu, mereka mungkin mengalami rasa sedih setelah menjalani histerektomi.

Sekiranya anda mengalami menopaus selepas prosedur, kesan lain yang cenderung terjadi adalah seperti:

Insomnia

Rasa panas dan berpeluh (
hot flashes
)

Perubahan emosi

Kekeringan faraj

Penurunan nafsu seks

Antara kesan buang rahim untuk jangka masa pendek termasuklah:

Rasa sakit pada bahagian pembedahan

Bengkak, kemerahan, atau lebam kawasan prosedur pembedahan

Sensasi terbakar atau gatal berhampiran tempat pembedahan

Rasa kebas pada bahagian histerektomi atau kaki

Keadaan yang dialami biasanya akan beransur-ansur berkurangan dan akhirnya hilang apabila anda pulih sepenuhnya.

Kesimpulannya

Maka dapat disimpulkan di sini bahawasanya tidak ada kaitan antara penurunan berat badan dengan kesan buang rahim.

Jika berat badan anda menurun selepas
pembedahan histerektomi,
 ia mungkin disebabkan punca yang tidak berkaitan prosedur tersebut.

Sebaiknya, lakukan rundingan dan pemeriksaan doktor jika berat anda semakin berkurangan kerana dibimbangi ada masalah kesihatan lain yang mungkin menyebabkan keadaan itu.


Ingin Cuba Diet Tanpa Nasi, Ikut 3 Cara Paling Mudah Ini, Ramai Yang Berjaya Kurus!

Diet tanpa nasi merupakan sesuatu yang tidak asing lagi pada pendengaran kita. Malah, banyak tip berkenaan diet jenis ini boleh diakses di laman sesawang dan media sosial.

Makan kurang nasi bermaksud kita mengambil
jumlah kalori yang sedikit setiap hari.
 Oleh sebab itu, diet tanpa nasi selalunya amat berkesan untuk membantu mereka yang sedang bergelut untuk menurunkan berat badan.

Walau bagaimanapun, bukan mudah untuk kita terus berhenti makan nasi.

 Di Malaysia, nasi merupakan makanan utama dan dihidang sewaktu sarapan, makan tengah hari dan makan malam. Malah, hari anda akan rasa tidak lengkap jika tidak menjamah nasi sekali sehari.

Walaupun nasi merupakan sumber utama tenaga setiap hari, namun ada banyak keburukan makan nasi yang anda mungkin tidak tahu.

Untuk mendapatkan lebih banyak info tentang Pemakanan Sihat, sila dapatkan
di sini
.

Nasi membuatkan anda rasa ingin makan

Jika anda ingin berdiet,
mengurangkan pengambilan nasi,
 pasta atau roti putih mungkin dapat membantu untuk menurunkan berat badan.

Mungkin ramai yang tidak tahu bahawa pengambilan karbohidrat boleh mencetuskan
food craving
 atau rasa ingin makan yang lebih kuat selepas setiap hidangan.

Kitaran ini menyebabkan kita ingin makan lebih banyak gula dan karbohidrat tanpa disedari. Malah, selepas anda makan nasi, badan akan melepaskan gula yang banyak ke dalam saluran darah.

Sebagai respons terhadap peningkatan gula tersebut,
badan akan merembeskan hormon insulin
 yang membantu gula untuk memasuki sel-sel dalam badan. Lama-kelamaan, kadar gula dalam darah akan berkurangan.

Walau bagaimanapun, disebabkan tahap gula meningkat secara tiba-tiba ketika anda makan nasi, badan mungkin telah merembeskan lebih banyak insulin daripada apa yang diperlukan. Insulin berlebihan ini akan membuatkan kadar gula jatuh lebih rendah daripada biasa.

Akibatnya, badan akan menganggap anda kurang gula dan mula memberikan ‘
signal
’ kepada badan untuk makan lebih banyak gula dan karbohidrat! Malah, kitaran ini akan berlaku setiap kali anda makan nasi.

Oleh sebab itu, untuk mematahkan rasa mengidam untuk makan, cara yang terbaik adalah dengan menghentikan pengambilan makanan seperti nasi, roti putih, pasta dan juga kentang secara perlahan-lahan dalam masa 2 minggu.

Tapi, pastikan anda mengurangkan pengambilan secara berkala. Jangan pula berhenti mengejut, bahaya terhadap kesihatan tau!

Diet tanpa nasi – Bagaimana anda boleh amalkannya?

Ada banyak cara anda boleh mengamalkan diet tanpa nasi.

Walau bagaimanapun, bukan nasi yang menjadi punca kegemukkan, sebaliknya jumlah nasi yang kita makan setiap hari. Di sini kami kongsikan beberapa cara atau tip untuk makan nasi semasa diet:

1.
Diet tanpa nasi, mulakan dengan kawal saiz hidangan

Selepas ini, jangan ambil terlalu banyak nasi dan
kawal saiz hidangan anda.
 Jika anda sudah mengambil nasi pada waktu pagi, cuba
skip
 nasi untuk makan tengah hari dan makan malam. Ada banyak lagi makanan lain yang sedap dan berkhasiat tanpa nasi.

Selain itu, anda juga boleh amalkan
kaedah suku-suku separuh.
 Buat mereka yang tidak tahu, kaedah ini merupakan satu langkah yang diperkenalkan oleh Kementerian Kesihatan Malaysia.

Cuba ambil separuh buah-buahan dan sayur-sayuran, suku daging seperti ikan, ayam dan sebagainya dan suku lagi nasi, mi, bijirin ataupun roti.

2.
Makan lebih banyak sayur dan buah-buahan

Cuba kurangkan nasi dan
tambah lebih banyak sayur
 ke dalam hidangan anda selepas ini.

Sayur seperti brokoli, asparagus, bayam, dan kubis bukan sahaja berkhasiat. Tetapi ia juga akan membuatkan anda lebih kenyang dalam jangka masa yang lebih lama.

Pastikan anda sentiasa menyimpan buah-buahan di dalam peti ais. Setiap kali makan, cuba penuhkan separuh pinggan anda dengan sayur atau buah yang anda gemari.

3.
Gunakan kaedah masakan rendah kalori

Tip ketiga untuk mereka yang sedang diet, elakkan menggunakan kaedah memasak seperti menggoreng atau menambah santan, susu atau krim ke dalam makanan.

Cuba bakar atau rebus sayur atau daging yang anda ingin makan kerana ia akan mengandungi kalori yang lebih sedikit.

Dengan menggunakan cara memasak yang sihat seperti merebus, membakar, gril dan sebagainya, anda boleh
mengurangkan lemak tepu
 di dalam makanan anda.

Malah, dengan menggunakan kaedah memasak yang sihat dan rendah kalori, anda dapat menyediakan makanan yang sedap dan mempunyai rasa yang asli tanpa menambah lemak atau garam berlebihan.

Kesimpulan

Tidak kiralah apa jua cara diet yang anda ingin lakukan, anda mungkin tidak akan mengalami sebarang penurunan berat badan jika
tidak bersenam atau lebih aktif setiap hari.

Selain itu, bersederhanalah di dalam diet tanpa nasi yang anda lakukan. Kadangkala, ada yang menjadi terlalu taksub dengan diet masing-masing dan tidak makan nasi untuk satu jangka masa yang lama.

Namun, setelah mengalami penurunan berat badan, mereka kembali makan nasi seperti biasa dan mengalami pertambahan berat badan semula.

Oleh sebab itu, pastikan anda konsisten di dalam diet anda, barulah anda boleh nampak perbezaannya! Jangan lupa, gunakan tip yang kami berikan di atas untuk melakukan diet tanpa nasi untuk lebih kurus dan langsing pada masa hadapan.


Kita Tahu Jenis Darah A, B, O, AB... Tapi Apa Pula Darah Bombay Ini? Tak Pernah Dengar Pun

Pasti ramai yang tahu mengenai kumpulan darah yang lazim seperti darah jenis A, B, O dan AB. Jenis darah anda ditentukan oleh jenis darah ibu dan bapa anda.

Selalunya, anda akan menerima sepasang gen – satu daripada sebelah bapa dan satu lagi daripada sebelah ibu untuk menentukan jenis darah yang anda ada sekarang.

Mungkin anda pernah tertanya-tanya, apakah jenis darah yang paling
rare
 sekali di muka bumi ini? Untuk pengetahuan anda, jenis darah yang paling jarang mungkin berbeza-beza mengikut kawasan.

Di Amerika Syarikat, kumpulan darah yang
paling jarang ditemui ialah AB negatif
 sementara O positif pula adalah yang paling lazim. Hanya 0.6% sahaja daripada penduduk AS mempunyai kumpulan darah AB negatif.

Namun, pernahkah anda dengar mengenai
Bombay blood
? Untuk pengetahuan anda, kumpulan darah ini merupakan antara yang paling jarang dijumpai di dunia!

Tapi apa sebenarnya
Bombay blood
 dan mengapa ia amat unik?

Apa itu darah jenis Bombay?

Seperti namanya, kumpulan darah ini pada mulanya dijumpai di Bombay (Mumbai) di India oleh Dr. Y. M. Bhende pada tahun 1952.

Kumpulan darah jenis ini lebih banyak dalam kalangan rakyat di negara India. Di daerah Ratnagiri, 1 daripada 4,600 orang mempunyai darah jenis Bombay. Manakala, di Mumbai pula, 1 dalam 7,600 orang tergolong dalam kumpulan ini.

Walau bagaimanapun, di negara Eropah, kumpulan darah ini lebih jarang berbanding di India! Hanya 1 dalam 1,000,000 sahaja individu di Eropah yang mempunyai darah jenis Bombay!

Disebabkan jenis darah ini terlampau jarang berlaku dan sukar untuk ditemui, individu yang mempunyai jenis darah ini
terpaksa menyimpan darah mereka sendiri
 untuk persiapan jika berlakunya sebarang kemalangan.

Pesakit yang mempunyai darah jenis h/h (ataupun dikenali sebagai OO) ini boleh meninggal dunia jika mendapat transfusi darah yang salah.

Pada tahun 2017, seorang pesakit dari Columbia terpaksa mengimport darah dari Brazil untuk pesakit mereka kerana mereka tidak mempunyai darah jenis ini di dalam simpanan mereka.

Darah O jika individu berdarah Bombay melakukan ujian darah

Selain itu, jika mereka yang mempunyai
Bombay blood
 ini ingin melakukan
ujian paterniti
, mereka mungkin akan mendapat keputusan yang salah!

Sebagai contoh, cuba bayangkan situasi ini. Ayah Intan curiga terhadap ibu Intan. Menurutnya, Intan mungkin sebenarnya anak kepada orang lain.

Ibu Intan mempunyai darah jenis A (AO) manakala Intan pula lahir dengan darah jenis Bombay (OO). Ayah Intan pula mempunyai darah jenis AB (AB).

Oleh sebab itu, sepatutnya Intan perlulah berdarah A atau berdarah AB. Tetapi, mengapa Intan mempunyai darah O? Adakah ini bermaksud emak Intan curang?

Mungkin ayah Intan akan fikir begitu. Namun, sebenarnya tidak! Sebenarnya ayah Intan sememangnya adalah bapa kandung Intan!

Sebenarnya, Intan mempunyai darah Bombay yang menyebabkan ujian darah yang diambil menunjukkan Intan mempunyai darah O.

Ujian darah yang dilakukan selalunya akan mengesan antigen yang terkandung di dalam darah. Oleh sebab individu yang mempunyai darah Bombay tidak mempunyai antigen A ataupun B, keputusan akan menunjukkan individu tersebut mempunyai darah O.

Hanya ujian darah yang spesifik sahaja dapat menentukan seseorang itu mempunyai darah Bombay ataupun tidak.

Mereka perlu melakukan ujian yang boleh mengesan antigen h untuk memastikan sama ada mereka memiliki darah jenis Bombay ataupun tidak.

Apa yang akan terjadi jika saya mempunyai kumpulan darah jenis Bombay?

Darah jenis Bombay merupakan sesuatu yang amat jarang berlaku di negara kita.

Namun, jika anda mempunyai darah jenis Bombay, anda mungkin perlu lakukan beberapa perkara untuk pastikan anda kekal selamat ketika menghadapi sebarang kecemasan.

Jika anda mempunyai darah Bombay, anda perlu:

Berhubung dengan ahli keluarga dan minta mereka
melakukan ujian darah
. Jika anda mempunyai darah jenis Bombay, kemungkinan besar ada dalam kalangan keluarga anda turut mempunyai jenis darah yang sama.

Pastikan anda menyimpan darah anda untuk tujuan kecemasan. Jika anda ditimpa kemalangan dan perlukan tranfusi darah, anda perlu bersifat terbuka untuk menerima derma daripada negara lain.

Individu yang mempunyai darah jenis Bombay perlu sentiasa berhati-hati dan peka. Kesilapan dalam menerima transfusi darah boleh membawa maut!

Kesimpulan

Walaupun darah manusia semuanya berwarna merah dan kelihatan sama pada mata kasar, sebenarnya ada satu sistem yang lebih kompleks dalam mengkategorikan darah manusia.

Ramai yang familiar
dengan sistem ABO dan Rh
. Untuk kebanyakan orang, pengetahuan tentang dua jenis kumpulan darah ini sudah mencukupi.

Antara sebab anda perlu tahu kumpulan darah anda, salah satunya adalah untuk mendapatkan transfusi darah yang betul ketika kecemasan.

Selain itu, anda boleh tahu
penyakit apa yang paling berisiko untuk anda hidap
 menerusi jenis darah anda.

Anda juga boleh menolong individu lain yang memerlukan darah jika anda tahu jenis darah anda. Kadangkala, hospital akan memanggil individu dengan
 jenis darah yang tertentu untuk menderma.

Pendek kata, banyak manfaatnya jika anda tahu jenis darah anda. Salah satu cara yang paling mudah dan pantas untuk anda tahu jenis darah anda adalah dengan cara menderma darah.

Jika anda
tidak pernah menderma darah
 sebelum ini, cubalah! Bukan sahaja anda dapat menolong orang lain, malah anda juga dapat pahala atas sedekah anda ini!


Apa itu Meroyan?

Apa itu meroyan? Meroyan selalunya disamakan dengan kemurungan selepas kelahiran
(Postpartum depression),
 tapi meroyan dalam kefahaman masyarakat Melayu sebenarnya bukanlah terhad kepada
kemurungan
, bahkan termasuk juga psikosis, obsesif kompulsif dan keresahan.

Dalam pendefinisian psikiatri juga, masalah psikologi selepas kehamilan telah diolah kembali dengan terma yang lebih merangkumi semua bentuk simptom meroyan.

Apa itu meroyan?

Oleh itu, istilah meroyan sebagaimana yang difahami dalam masyarakat sebenarnya lebih tepat dikaitkan dengan kecelaruan mood dan keresahan perinatal
(Perinatal Mood and Anxiety Disorder, PMAD).

Perinatal merujuk kepada masa sekitar kelahiran, iaitu sewaktu hamil dan selepas kelahiran. Ini kerana kecelaruan mood boleh berlaku sewaktu kehamilan juga. Kemurungan pascapartum pula berada di bawah klasifikasi
 jenis kemurungan
 dan juga PMAD.

Pendefinisian dan pengkategorian yang tepat ini penting kerana ia membantu doktor dan pesakit memahami dan mengenal pasti penyakit ini. Contohnya, jika pesakit hanya memahami meroyan sebagai masalah kemurungan, sedangkan mereka mengalami keresahan, mereka mungkin tidak mendapatkan bantuan professional kerana gagal mengenal pasti keadaan mereka.

Jenis Meroyan

PMAD atau masalah meroyan mungkin muncul dalam beberapa bentuk yang berbeza iaitu:

1. Kemurungan

Wanita yang mengalami kemurungan pascapartum mungkin menampakkan simptom kesedihan, mudah marah, insomnia dan anhedonia. Anhedonia bermaksud perkara-perkara yang biasanya membuat anda gembira tidak lagi menggembirakan, serta kurang motivasi yang boleh memberi kesan kepada hubungan anda dengan bayi.

2.  Keresahan

Terdapat juga keresahan selepas bersalin yang biasanya menampakkan simptom seorang wanita mempunyai fikiran yang sentiasa kusut berbanding biasa, sentiasa bimbang, dan mungkin terganggu dengan imej-imej tertentu, seperti membayangkan perkara-perkara yang dahsyat berlaku kepada dirinya, kepada bayi, dan lain-lain.

Wanita ini sentiasa dipenuhi ketakutan dan kerisauan sehingga memberi kesan terhadap kemampuannya bersosial.

Pesakit dengan keresahan selepas bersalin ini biasanya memencilkan diri. Beliau mungkin percaya bahawa beliau tidak boleh pergi ke luar kerana takut jika bayi menangis dan tidak dapat menanganinya. Akibatnya, semua aktiviti akan dielakkannya.

3. Obsesif kompulsif

Terdapat juga
obsesif kompulsif
 perinatal yang mungkin dialami sewaktu hamil atau selepas bersalin. Wanita yang mengalaminya sentiasa bergelut dengan pemikiran yang obsesif dan tindakan yang kompulsif. Tindakan kompulsif yang dilakukannya biasanya dilakukan untuk menangani fikiran cemas tetapi tidak berfungsi, dan akhirnya menambahkan keresahan.

4. Psikosis

Jenis PMAD yang paling teruk ialah psikosis. Ia sangat jarang berlaku dan memerlukan bantuan perubatan segera kerana wanita tersebut terputus hubungan daripada realiti, sama ada mempunyai halusinasi, khayalan, dan lain-lain. Ia boleh menjadi agak berbahaya kepada si ibu dan anak.

Faktor risiko PMAD

Kesemua masalah PMAD atau meroyan ini boleh dirawat. Tetapi anda perlu juga mengetahui bahawa terdapat risiko genetik, biologikal atau persekitaran yang membuat seseorang wanita lebih berisiko mengalami masalah ini.

Genetik bermaksud sejarah penyakit mental atau sejarah keluarga dengan penyakit mental. Sementara risiko biologi adalah seperti mengandung di usia tua, pernah mengalami masalah ketidaksuburan, keguguran atau sedang hamil bayi kembar. Faktor risiko persekitaran pula bermaksud tekanan keluarga semasa kehamilan, diberhentikan kerja, tekanan kewangan atau peralihan mendadak seperti berpindah ke tempat lain. Mempunyai bayi yang kerap kembung atau meragam juga boleh meningkatkan risiko meroyan pada si ibu.

Walaupun PMAD menjejaskan hampir 1 juta wanita setiap tahun, ramai wanita yang mengalaminya berasa keseorangan. Oleh itu, pastikan anda mendapat sokongan ahli keluarga dan pasangan serta bantuan pakar.


Industri Pelacuran Perlu Diberi Didikan Untuk Elak Penyakit Kelamin, Bukan Hinaan Tapi Bantuan

Jika disebut berkenaan dengan pelacuran, semestinya terlintas di fikiran kita gambaran wanita atau lelaki yang terpaksa menjual badan demi mencari wang. Pernahkah anda terfikir jika golongan pelacur ini lebih memerlukan bantuan kesihatan (perubatan, psikologi) berbanding ancaman yang sering kali diterjemahkan sebagai hukuman penjara ataupun denda bayaran wang ringgit?

Ikuti artikel ini untuk mengetahui apa yang saya fikirkan berkenaan dengan pemberian akses khidmat kesihatan yang baik kepada golongan ini.

Stigma dan persoalan berkaitan pelacur

Walau apa pun yang diperkatakan oleh masyarakat setempat, stigma tidak mengenal bangsa, kaum atau pekerjaan individu. Prostitusi atau kegiatan pelacuran adalah merupakan salah satu perkhidmatan yang telah wujud sekian lamanya.

Namun, ia tidak dianggap sebagai satu pekerjaan yang boleh diterima pakai mahupun baik oleh masyarakat setempat. Kajian-kajian yang telah dijalankan oleh ahli akademik telah membuktikan bahawa
mereka yang terlibat dalam sektor ini terdedah kepada pelbagai jenis penyakit kelamin
.

Walaupun secara konsepnya, aktiviti pelacuran dianggap sebagai kegiatan jenayah yang boleh membahayakan umat manusia, merokok juga dapat memberikan risiko yang sama, bahkan lebih tinggi. Namun, tidak pula kita lihat mereka yang merokok ditangkap oleh polis.

Jika mahu dilihat pada konteks agama, kedua-duanya adalah perkara yang haram. Mereka yang mahu berhenti merokok boleh mendapatkan rawatan di klinik-klinik kesihatan. Bagaimana pula mereka yang terlibat dalam aktiviti pelacuran?

Adakah mereka yang datang ke klinik kesihatan untuk mendapatkan rawatan boleh ditahan kerana mereka bekerja sebagai pelacur? Adakah seorang doktor harus melaporkan kehadiran pelacur kepada pihak berkuasa atau maklumat tersebut perlu dilindungi di bawah prinsip kerahsiaan di antara doktor dan pesakit?

Ini adalah merupakan persoalan yang bermain di benak fikiran pekerja khidmat seks ini, lantas memadamkan keinginan mereka untuk mendapatkan rawatan. Risiko terlalu tinggi!

Penyakit kelamin kian meningkat dalam kalangan pelacur

Kebanyakan “pelanggan” sudah sedia maklum bahawa
 hubungan kelamin bersama pelacur perlu menggunakan kondom
. Namun apabila nafsu sudah menguasai diri, apakah pilihan yang ada? Mereka yang melacur kebiasaannya berbuat demikian demi mencari wang dengan mudah.

Jadi bila mereka ditawarkan dengan bayaran tambahan untuk tidak menggunakan kondom, perkara tersebut akan membuatkan mereka akur dengan permintaan pelanggan masing-masing.

Menurut kajian yang dijalankan pada tahun 2018 oleh Universiti Malaya, didapati bahawa pelacur wanita tidak menggunakan kondom hampir 24% daripada jumlah mereka melakukan hubungan kelamin dalam tempoh satu bulan.

Buat pelacur
transgender
pula, mereka tidak menggunakan kondom hampir 11% daripada jumlah mereka melakukan hubungan kelamin dalam tempoh yang sama.

Ini merupakan satu maklumat yang amat membimbangkan. Perkara ini memandangkan risiko untuk mendapatkan
penyakit kelamin seperti sifilis, jangkitan HIV dan gonorrhoea adalah tinggi
.

Ujian saringan, langkah awal cegah jangkitan kelamin

Prevalens HIV dan penyakit kelamin yang tinggi dalam kalangan pelacur boleh diatasi dengan ujian saringan yang kerap dan memulakan rawatan awal pada mereka yang memerlukannya.

Persoalannya di sini, adakah satu tindakan yang baik jika seorang doktor itu merawat penyakit kelamin seorang pelacur untuk terus melacur? Akta Perlindungan Wanita dan Gadis 1973 merupakan satu senjata yang dapat digunakan bagi mereka yang dipaksa untuk berkhidmat dalam sektor ini. Namun kebanyakan pelacur melacur secara sukarela dengan niat untuk mendapatkan wang.

Dari perspektif kesihatan,
ujian saringan dan rawatan awal perlu diberikan untuk mengelakkan daripada penyakit-penyakit kelamin berleluasa
. Prevalens HIV dalam kalangan pelacur wanita telah meningkat kepada 11.1% berbanding dengan prevalens 7.3% pada tahun 2014.

Kondom wanita boleh menjadi pelindung kepada pelacur yang ingin melindungi diri daripada desakan pelanggan yang tidak mahu menggunakan kondom.
Pemakaian kondom ini digalakkan oleh Organisasi Kesihatan Sedunia (WHO) bagi meningkatkan kadar perlindungan pelacur wanita daripada penyakit kelamin.

Konklusi

Adakah tindakan untuk memberikan rawatan awal kepada pelacur sesuatu yang boleh dikatakan beretika? Adakah perlu untuk kita memberikan pendidikan seksual kepada golongan ini bagi mengelakkan penyakit kelamin yang semakin berleluasa sewaktu mereka sedang sibuk mencari wang? Fikir-fikirkanlah.

Pendidikan awal dapat membantu mengurangkan insiden penyakit kelamin melalui pengamalan seks dengan alat perlindungan. Golongan ini juga perlu menjalani ujian saringan penyakit kelamin dengan lebih kerap. Ia bagi merealisasikan objektif kadar sifar HIV menjelang 2030. Jadilah individu yang bertanggungjawab. Jika anda terdedah, buat ujian saringan dan dapatkan rawatan.


Minggu 16

Perkembangan bayi

Perkembangan bayi dalam kandungan

Anda kini memasuki minggu ke-16 kehamilan anda. Janin anda berkembang mencapai saiz avokado, seberat kira-kira 100 gram dan kepanjangan sekitar 12 cm dari kepala ke kaki.

Tulang belakang dan otot kecil di belakang bayi anda semakin kuat, menjadikan lebih mudah baginya untuk meluruskan badan. Otot-otot di muka bayi anda juga semakin kukuh. Ini bermakna bayi anda boleh membuat ekspresi muka seperti juling, sedih dan tersenyum.

Jika anda mampu untuk melihat melalui rahim anda, anda akan mendapati bahawa kulit bayi anda adalah lutsinar. Anda akan dapat melihat saluran darah kecil di bawah lapisan kulitnya yang tipis. Bayi anda masih belum mempunyai sebarang lemak badan kerana terlalu sibuk membangunkan organ-organ penting yang lain.

Anda juga mungkin gembira untuk mengetahui bahawa telinga bayi anda telah terbentuk sepenuhnya. Ini bermakna bayi anda dapat mendengar suara anda apabila anda bercakap. Ini adalah cara yang hebat untuk anda membina hubungan dengan bayi anda. Anda boleh menyanyi atau bercakap kepada bayi anda. Walaupun tidak memahami apa yang anda perkatakan tetapi bayi akan tenang apabila mendengar bunyi suara anda.

Perubahan hidup & tubuh badan

Bagaimanakah perubahan badan saya?

Dalam minggu ini, anda mungkin merasa beberapa pergerakan dalam perut anda. Ibu yang pertama kali hamil mungkin tersalah anggap pergerakan ini sebagai senak atau gas tetapi ia sebenarnya adalah tendangan bayi. Pergerakan-pergerakan ini akan menjadi lebih jelas dan ketara sepertimana kehamilan anda.

Benjolan bayi anda semakin besar! Anda mungkin kecewa kerana tidak lagi sesuai memakai pakaian biasa anda. Tetapi anggaplah ia sebagai alasan untuk pergi membeli-belah. Anda tidak semestinya perlu membeli pakaian ibu mengandung. Anda boleh mencari pakaian yang longgar seperti pakaian panjang yang mempunyai satu saiz yang sesuai untuk semua. Pakaian ini juga akan menjadi sangat berguna selepas bersalin. Pastikan anda mencari pakaian yang selesa dan tidak merengsakan kulit. Terimalah bentuk badan baru anda. Anda hanya perlu bimbang tentang menurunkan berat badan selepas kelahiran.

Apakah yang perlu saya beri perhatian?

Kadangkala anda mungkin merasa sedikit tercungap-cungap. Jangan bimbang! Sesak nafas, merupakan simptom yang biasa dialami wanita hamil. Ia paling kerap berlaku semasa trimester kedua kehamilan. Punca sesak nafas adalah hormon kehamilan anda merangsang otak untuk bernafas lebih dalam untuk membekalkan oksigen kepada bayi anda. Hormon-hormon ini memperluaskan kapilari dalam saluran pernafasan dan melegakan otot-otot dalam paru-paru yang membuatkan anda merasa seperti bernafas lebih banyak udara. Selain itu, bayi anda mungkin menekan diafragma, otot yang memisahkan bahagian dada dan abdomen menyebabkan sesak nafas. Pada waktu akhir kehamilan, bayi anda akan menjadi lebih besar, dan lebih menyukarkan anda bernafas.

Pertemuan dengan doktor

Apa yang harus saya maklumkan pada doktor?

Anda mungkin menyedari bahawa anda makan lebih manisan dan bimbang jika ujian air kencing mengesan lebih gula daripada biasa. Anda perlu memberitahu doktor anda tentang kebimbangan anda dan maklumkan juga jika anda mempunyai sejarah diabetes dalam keluarga. Jika anda tidak mempunyai sebarang faktor risiko diabetes semasa hamil, anda tidak perlu terlalu bimbang.

Badan anda sedang memastikan bayi anda mendapat bekalan bahan api yang cukup dengan memastikan terdapat kadar gula yang mencukupi dalam darah anda. Terdapat hormon yang dipanggil insulin yang mengawal jumlah gula dalam darah dan memastikannya cukup untuk penggunaan sel-sel badan. Semasa mengandung, terdapat hormon anti-insulin yang menyimpan gula yang cukup dalam darah untuk bayi anda. Kadangkala gula yang ditapis buah pinggang akan dikesan dalam air kencing anda. Jangan bimbang ini hanyalah sementara. Ujian air kencing anda yang seterusnya mungkin akan menjadi normal.

Apakah ujian yang perlu saya tahu?

Pada bulan ini terdapat beberapa rutin ujian untuk memastikan anda mempunyai kehamilan yang sihat. Ini termasuklah:

Berat badan;

Tekanan darah;

Ujian air kencing (untuk mengesan gula dan protein);

Denyutan jantung janin;

Saiz rahim (doktor akan berasa dari luar);

Ketinggian bahagian atas rahim (fundus);

Ujian bagi mengesan bengkak di tangan atau kaki;

Bincang dengan doktor anda tentang sebarang kebimbangan yang anda hadapi tentang ujian kesihatan anda. Ujian-ujian ini adalah untuk mengukur tahap kehamilan anda. Adalah penting untuk anda memahaminya.

Kesihatan & keselamatan

Apakah yang perlu saya tahu untuk kesihatan dan keselamatan semasa hamil?

Berikut adalah beberapa kebimbangan yang mungkin anda alami tentang kesihatan dan keselamatan anda dan bayi anda:

Kolam

Berenang adalah cara yang baik untuk kekal aktif dan menguatkan otot pelvik anda. Ia biasanya selamat melainkan jika doktor anda memberitahu sebaliknya. Anda mungkin patut memulakannya dengan perlahan dan beransur-ansur meningkatkan intensiti agar anda selesa. Jangan membebankan diri. Jika anda selalu berenang sebelum ini, anda mungkin menyedari bahawa anda kini lebih cepat dan mudah kehabisan nafas. Ini adalah isyarat badan anda supaya anda mengurangkan aktiviti. Anda tidak boleh mengharapkan badan anda bertindak seperti sebelum kehamilan.

Berhati-hati apabila berenang di kolam renang awam. Sistem imun anda lemah dan anda lebih berisiko terkena jangkitan. Terdapat ramai orang, termasuk kanak-kanak, yang menggunakan kolam renang awam dan penjagaan kolam mungkin tidak berkala. Lebih baik untuk anda mencari alternatif yang sesuai untuk mengelakkan jatuh sakit.

Cacar

Anda juga patut menjauhkan diri daripada kanak-kanak yang mempunyai cacar air, mahupun ibu bapa yang mempunyai anak dengan cacar air. Sistem imun anda tidak cukup kuat untuk melawan kuman tersebut. Virus yang menyebabkan Chickepox boleh menjejaskan bayi anda dengan menyebabkan kecacatan. Kecacatan kelahiran ini termasuklah microcephaly (kepala kecil) dan kecacatan anggota badan. Pastikan anda mencuci tangan atau menggunakan
sanitizer
 tangan dengan kerap kerana anda mungkin terdedah dengan virus cacar air tanpa disedari.

Gambaran Janin Minggu ke-16

Jom kita bertemu di minggu ke-17 untuk melihat perkembangan bayi anda!

Hello Health Group
 tidak menawarkan sebarang nasihat, diagnosis atau rawatan perubatan.


Anak Anda Tertekan? Mari Atasinya

Masalah tekanan boleh berlaku kepada sesiapa sahaja, tanpa mengira peringkat usia. Sebagai individu dewasa, tekanan di tempat kerja boleh membuatkan kita tertekan adalah sesuatu perkara biasa. Namun tanpa kita sedari, anak kita juga mungkin mengalami tekanan di sekolah yang menyebabkan dia tertekan.

Artikel di bawah akan berkongsi beberapa perkara yang mencetuskan tekanan kepada anak anda dan cara mengatasinya:

Masa yang singkat

Kehidupan yang terlalu sibuk boleh menjejaskan kesihatan keluarga dan menyebabkan tekanan. Kajian menunjukkan tekanan yang terlalu lama boleh meningkatkan kortisol, hormon yang akan menaikkan selera makan, sekali gus menyebabkan kita makan berlebihan.

Galakkan anak anda mewujudkan sedikit masa untuk mengurangkan tekanan. Duduk dan berbual, menyelak majalah, bermain, berjalan atau mungkin membuat sedikit gerakan senaman.

Tidak cukup tidur

Kuantiti tidur yang tidak mencukupi boleh meletihkan sesiapa sahaja. Ia turut akan melambatkan metabolisme dan meningkatkan selera makan. Ini bermakna, anda akan makan terlalu banyak, dan cenderung memilih makanan yang tidak sihat dan menjadi tidak aktif.

Pastikan setiap ahli keluarga anda mendapat tidur yang mencukupi. Tetapkan satu rutin harian yang menenangkan seperti membaca buku sebelum tidur. Kuantiti waktu tidur yang diperlukan mengikut usia:

Kanak-kanak 6 tahun dan ke bawah – 11 hingga 13 jam

Kanak-kanak 7 hingga 15 tahun – 10 atau 11 jam

Remaja – 8 hingga 10 jam

Dewasa – 8 atau lebih

Masalah kewangan

Tekanan berkaitan duit boleh dialami oleh sesiapa. Jika kita sebagai ibu bapa boleh tertekan memikirkan perbelanjaan bulanan, anak anda mungkin memikir masalah tidak cukup duit untuk mendapatkan atau membeli sesuatu yang diingininya. Malah mereka mungkin merasakan ia adalah satu bebanan yang terlalu berat.

Ajarkan kepada mereka bahawa ia adalah sesuatu yang normal untuk berdepan dengan masalah tidak cukup duit. Terapkan kepada mereka bahawa jika sesuatu yang dirancang mungkin tidak berjalan lancar, kita masih boleh berusaha mencari kaedah atau cara lain untuk menyelesaikannya.

Perselisihan faham

Apabila ibu bapa bergaduh, anak-anak akan merasai tekanan, terutama untuk yang berusia 10 tahun dan ke bawah. Mereka mungkin akan merasakan bahawa tiada tempat yang selamat lagi buat mereka.

Jika anak anda bersedih mendengar pertengkaran atau perselisihan faham anda dan pasangan, pastikan anda sedar tentang perkara ini. Terangkan kepada dia bahawa pertengkaran atau perselisihan faham adalah sesuatu yang normal, apa yang penting adalah bagaimana kita mengatasinya.

Sekolah

Persaingan sihat di sekolah seperti dalam peperiksaan, atau sukan dan aktiviti luar kelas pastikan sedikit sebanyak mendatangkan tekanan pada anak anda. Mereka akan bertambah tertekan apabila melihat rakan sebaya mereka lebih pandai atau berjaya.

Bantu anak anda untuk mencari aktiviti yang sesuai buat dirinya. Galakkan padanya untuk berusaha lebih kuat dan sentiasa berlatih.  Teruskan untuk memberi sokongan pada anak anda dan meraikan segala kejayaan yang diperolehinya walaupun kecil.

Untuk hal berkaitan pelajaran, bantu anak anda untuk melakukan segalanya dengan tersusun. Sentiasa bertanya dan memantau keadaannya.

Kebosanan

Adalah normal untuk kanak-kanak berasa cepat bosan, terutama selepas waktu sekolah tamat. Mereka mungkin akan memilih aktiviti tidak sihat seperti menonton televisyen atau bermain permainan video sambil makan makanan ringan.

Berikan dia pilihan untuk menyertai sebarang aktiviti lepas sekolah untuk tempoh masa 1-2 jam setiap hari agar dia mempunyai aktiviti yang bagus untuk dilakukan ketika habis waktu persekolahan.

Makan tidak menentu

Melangkau waktu makan atau menggantikannya dengan snek ringan akan menyukarkan kanak-kanak untuk kekal bertenaga sepanjang hari dan ia boleh menyebabkan dia mengalami tekanan kerana kelaparan.

Tetap dan jadikan satu kebiasaan untuk makan sebanyak 3 kali sehari dan 2 kali waktu untuk snek sihat – ia adalah pilihan terbaik untuk kebanyakan keluarga. Kajian juga menunjukkan, kanak-kanak yang makan beberapa kali bersama keluarga, cenderung menjadi lebih ceria.

Perubahan rutin

Kanak-kanak berusia bawah 6 tahun tidak mampu bercakap tentang tekanan, namun mereka boleh mengekpresikannya melalui perbuatan jika merasakan ada yang tidak kena. Sebarang perubahan pada rutin – ibu bapa bertukar kerja, berpindah rumah – boleh merubah kehidupan anak anda.

Kekal melakukan beberapa rutin harian seperti waktu makan bersama, waktu bercerita atau bermain. Kanak-kanak yang tahu apa yang berlaku akan berasa lebih tenang.

Terlalu banyak menonton

Permainan video, sosial media, menonton televisyen dianggap sebagai satu aktiviti yang mendatangkan ketenangan. Tetapi terlalu lama terdedah kepada skrin adalah tidak bagus malah akan terdedah kepada pengambilan makanan tidak sihat.

Hadkan masa menonton sebanyak 2 jam sehari. Jangan galakkan anak anda untuk makan di hadapan televisyen. Ini kerana bila tumpuan terganggu, anda akan seringkali tidak memikirkan tentang jumlah makanan yang diambil, atau tidak menumpukan perhatian terhadap komunikasi bersama keluarga.


Bukan Semua Ubat Hilangkan Parut Berkesan, Kena Cari Yang Ada 5 Bahan Ini, Baru Berhasil!

Selain
masalah kulit biasa seperti
 jerawat, jeragat, kulit kering, kulit sensitif, atau tona kulit tidak sekata, antara isu yang paling individu risaukan adalah parut. Maka, ramai yang mencari produk seperti krim, gel dan ubat hilangkan parut di kulit. Namun, produk yang mana bagus?

Untuk mendapatkan lebih banyak informasi tentang Kesihatan Kulit, anda boleh klik
di sini
.

Parut ada banyak jenis, saiz dan bentuk?

Untuk pengetahuan anda semua, parut adalah
 kondisi atau kesan pada kulit
 hasil daripada proses penyembuhan kulit dan tisu yang sudah rosak angkara trauma, infeksi serta pembedahan.

Parut terdiri daripada kolagen yang sama dengan tisu asli namun lain protein, sekali gus membuat ia membentuk kulit rendah kualiti. Disebabkan itu pula, rupa parut pada kulit agak buruk.

Parut juga wujud dalam pelbagai jenis yang berbeza dalam aspek saiz serta bentuk seperti berikut:

Parut atrofik
– Memiliki ciri yang berlubang dan terbenam ke dalam kulit, biasanya mungkin disebabkan oleh masalah jerawat dan jeragat

Parut hipertrofik
– Memiliki ciri yang timbul akibat penghasilan kolagen berlebihan ketika proses penyembuhan luka pada kulit

 Parut keloid

– Memiliki ciri yang timbul ke atas permukaan kulit akibat tisu parut masih terus dihasilkan meskipun luka telah sembuh

Parut kontraktur
– Memiliki ciri yang kasar dan tidak rata seperti tertarik ke dalam angkara kulit di sekeliling mengecut dan mengetat

Setiap jenis parut ini mungkin bersifat kekal atau tidak bergantung kepada jenis kulit individu itu sendiri yang dipengaruhi oleh pelbagai faktor risiko seperti keturunan atau lain-lain aspek.

Pun begitu, ia masih boleh dipudarkan, dikurangkan bahkan dihilangkan dengan bantuan produk seperti krim, gel dan ubat hilangkan parut
 selain prosedur kosmetik
 yang jauh lebih efektif.

Adakah parut benar mampu dihilangkan?

Seperti mana yang telah kami katakan di atas tadi, parut adalah salah satu daripada aspek penting di dalam usaha tubuh badan individu
 untuk memperbaiki kulit
 yang telah mengalami kerosakan.

Disebabkan rupa parut yang mungkin buruk, ia bakal menjejaskan kecantikan dan keyakinan diri lantas memerlukan anda melakukan sesuatu agar ia tidak pula menjejaskan kualiti kehidupan.

Hakikatnya, parut yang telah lama wujud pada kulit
sangat sulit untuk hilang
 sepenuhnya namun tidak mustahil untuk diminimumkan dengan bantuan variasi rawatan dan ubatan masa kini.

“Sebenarnya, wujud cara untuk individu mengoptimumkan
proses penyembuhan kulit
 bagi mengehadkan penampilan parut pada kulit dan salah satu daripada cara itu adalah dengan menggunakan ubat hilangkan parut,” jelas Pakar Pembedahan Kosmetik, Dr. Brian Brazzo.

Menurut beliau lagi, adalah lebih bagus jika anda merawat masalah ini dengan cepat kerana parut masih lagi di tahap pembentukan lantas anda perlu membuat keputusan tepat segera mungkin.

Ubat hilangkan parut mana yang terbaik?

Di pasaran kini, telah wujud banyak jenis ubat untuk hilangkan bukan sahaja parut malah jerawat, jeragat,
kudis dan masalah kulit lain
 yang boleh ditemukan di farmasi, klinik atau pasar raya.

Dipasarkan dalam variasi jenama, kesemua ubat mempunyai fungsi yang sama iaitu memperbaiki struktur kulit berparut supaya ia berjaya untuk dipudarkan, dikurangkan bahkan dihilangkan.

Baca lagi artikel berkaitan:

5 Produk Penjagaan Kulit Terbaik yang Mungkin Anda Lupa

4 Bahan Semula Jadi Untuk Kulit Cantik & Berseri, Tak Payah Lagi Pakai Produk Mahal!

Wajah Cerah Dalam 7 Hari? Jangan Terpedaya! Ini Cara Kenal Produk Timbang Kilo!

Majoriti ubat parut yang bagus itu perlu mengandungi bahan tepat bagi kulit seperti di bawah ini:

#1. Silikon

Silikon boleh membantu mengurangkan kebesaran, kekerasan, ketimbulan dan kemerahan parut dengan cara
menghambat pertumbuhan parut
 daripada terus terbentuk dengan tidak terkawal.

Ubat hilangkan parut #2. Retinoid

Retinoid akan membantu
mengurangkan tekstur parut
 yang degil di atas kulit. Maka, tidak hairan jika bahan ini biasa digunakan di dalam produk kecantikan dan kesihatan kulit terutama wajah.

#3. Asid niasimida

Parut yang telah mengalami kondisi hiperpigmentasi bakal sangat sukar untuk dihilangkan. Untuk mengurangkan kesan parut pula,
asid jenis ini mampu
 meminimumkan kesan kondisi tersebut.

#4. Pelbagai bahan semula jadi yang lain

Selain 3 bahan di atas, ada banyak lagi jenis bahan yang biasa digunakan dalam produk kulit. Ubat hilangkan parut, jerawat, jeragat, kudis dan lain-lain perlu
mengandungi banyak lagi bahan lain
.

Antara bahan semula jadi yang boleh membantu masalah parut adalah gel lidah buaya, buah keras, kulit pisang, mentega shea, mentega kokoa, dan macam-macam lagi
 bahan alami di dapur rumah
.

Justeru, dapatkan khidmat nasihat daripada pakar dermatologi dahulu sebelum gunakan sebarang produk!


11 Makanan yang Boleh Bunuh Sperma Anda (Bahagian 2)

Jika anda sedang merancang untuk mendapat anak, terdapat banyak faktor yang boleh menjurus kepada kegagalan kesuburan seperti kualiti telur rendah dan sperma tidak efektif. Percaya atau tidak, kajian telah membuktikan bahawa 30% ketidaksuburan adalah berpunca daripada faktor lelaki dan makanan yang tidak sihat juga banyak menyumbang kepada masalah ini. Teruskan membaca untuk mengetahui enam makanan yang perlu dielakkan bagi memelihara sperma anda.

Makanan dalam tin

Makanan dalam tin adalah sumber terbesar pencemaran BPA- iaitu bahan kimia yang digunakan untuk menghasilkan makanan dalam tin. Tahap BPA yang lebih tinggi dalam urin dikaitkan dengan kualiti sperma lelaki di bawah purata. Anda tidak perlu mengelak daripada makan makanan dalam tin kerana pengambilan yang sederhana tidak akan menyebabkan banyak masalah kesihatan bagi lelaki.

Makanan ringan

Penyelidik mendapati bahawa lelaki dengan diet lemak yang lebih tinggi mempunyai kiraan dan kepekatan sperma yang lebih rendah. Asid lemak-trans ditemui dalam makanan segera dan makanan ringan terbukti memberikan kesan negatif kepada kualiti dan juga jumlah sperma. Oleh itu, jika anda ingin segera mendapat bayi, anda perlu mengurangkan pengambilan snek tidak berkhasiat yang mungkin membantu meningkatkan peluang kesuburan anda.

Kacang soya

Sebilangan kecil soya adalah baik dan memberi manfaat pada anda dalam banyak cara. Akan tetapi, jika anda merupakan peminat produk soya seperti tauhu, susu soya atau kicap soya, ini akan memberi impak besar kepada kehidupan seks anda, terutama jumlah sperma.

Lelaki yang terlebih berat badan atau obes adalah lebih cenderung untuk terjejas kerana tahap lemak badannya juga boleh menjurus kepada kenaikan pengeluaran estrogen pada lelaki. Jadi, minimakan pengambilan soya anda.

Menurut kajian daripada Amerika Syarikat, lelaki yang mengambil banyak produk tenusu lemak-penuh boleh berisiko menjadi tidak subur. Produk lemak-penuh seperti aiskrim dan keju akan mengurangkan kiraan dan kualiti sperma. Produk yang diperolehi daripada susu lembu yang dimuatkan dengan hormon sintetik boleh menghilangkan penghasilan hormon semula jadi pada lelaki dan juga wanita. Dan, asid laktik dalam tenusu juga menjejaskan libido anda. Di samping itu, pengambilan tenusu rendah-lemak, terutamanya susu rendah lemak, boleh membantu meningkatkan kepekatan sperma dan pergerakannya lebih progresif. Kalsium dikaitkan dengan kesihatan seksual yang lebih baik, jadi pastikan anda makan dan minum produk yang mengandungi susu atau sayuran berdaun hijau.

Makanan bergoreng

Makan makanan bergoreng, khususnya daging proses ada dikaitkan dengan kiraan sperma yang lebih rendah. Satu kajian mendapati lelaki yang mengambil banyak daging proses seperti burger, dan sosej mengalami satu perempat penurunan sperma normal. Makanan bergoreng boleh juga menyebabkan penghasilan sperma abnormal dan rendah kualiti disebabkan kehadiran lemak terhidrogenasi yang merendahkan tahap testosteron di dalamnya.

Makanan yang anda makan memainkan peranan penting dalam bilangan sperma yang anda anda, termasuklah dari segi bentuk normal dan motiliti sperma. Oleh itu, pilihan gaya hidup dan diet sihat boleh meningkatkan kesihatan sperma lelaki. Maklumat yang diberikan ini mungkin boleh membantu anda membuat pilihan yang bijak.


Kesilapan yang Dilakukan Oleh Ibu Bapa Bercerai

Berpisah bukanlah satu perkara yang sukar untuk dilakukan oleh ibu bapa, namun kesukaran itu akan dirasai oleh anak-anak. Anak kepada pasangan yang bercerai lebih merasai keperitan penceraian itu berbanding ibu bapa kerana mereka akan berasa terabai atau terasing oleh ibu bapa mereka sendiri yang mengalami kesukaran mengadaptasi kehidupan sebagai ibu atau bapa tunggal.

Kebanyakan anak kepada pasangan bercerai juga akan membawa parut kepada luka penceraian ibu bapa mereka menuju ke alam dewasa kelak. Ini akan menyebabkan mereka fobia terhadap dunia kekeluargaan yang hanya akan menjadikan diri mereka tertekan. Ibu bapa yang bercerai seharusnya berhenti memikirkan diri sendiri dan mengelakkan diri dari melakukan kesilapan di hadapan anak mereka. Berikut merupakan antara kesilapan tersebut.

1. Bergaduh di hadapan anak anda

Elakkan perkara ini tidak kira dalam di dalam bilik atau dalam telefon sekiranya anak anda ada berdekatan kerana ini akan mendatang pelbagai kerosakan dan kesan negatif terhadap minda mereka.

2. Memaksa anak anda yang masih kecil memilih sama ada untuk mengikut ibu atau bapa

Perbuatan ini sangat perlu untuk dielakkan kerana ini hanya akan membuat anak anda berasa terluka, serba salah, gelisah dan keliru. Sebagai ibu bapa, anda perlu membuat keputusan untuk mereka sekiranya mereka masih kecil agar mereka tidak berasa terbeban.

3. Gagal untuk menyatakan penceraian itu bukan salah anak anda

Anak pasangan bercerai cenderung untuk menyalahkan diri sendiri di atas masalah rumahtangga anda. Oleh itu, anda perlu memastikan mereka tahu tentang perkara ini dan sedar keputusan yang dibuat adalah untuk kebaikan semua pihak.

4. Gagal untuk mengingatkan mereka bahawa anda selalu berada di sisi mereka

Walaupun selepas bercerai, anda perlu sentiasa ingatkan mereka bahawa anda tidak akan sesekali meninggalkan mereka. Ini untuk memastikan mereka tidak terbeban dari segi emosi mereka.

5. Memberitahu status anak-anak kepada individu lain

Perbuatan ini tidak perlu dilakukan semata-mata kerana ingin mendapatkan simpati dan empati individu lain. Jangan bebankan anak anda dengan kenyataan yang memilukan ini sebaliknya sentiasa menyokong dan memastikan mereka hidup sebagai kanak-kanak yang normal.

6. Memburuk-burukkan bekas pasangan anda

Tidak kira perkara itu benar atau tidak, anda tidak boleh sesekali memburuk-burukkan bekas pasangan kerana perbuatan ini hanya akan mendatangkan kekeliruan, kesedihan, rasa tidak selamat dan kurang keyakinan diri kepada anak anda.

7. Mengasingkan anak anda daripada bekas pasangan

Perbuatan yang mementingkan diri sendiri ini akan memberikan kebahagiaan semantara sahaja kepada anda. Apabila anak anda sudah dewasa kelak, mereka akan sedar tentang ketidakadilan ini dan akan menyalahkan anda seumur hidupnya. Oleh itu, sentiasa bersikap adil dengan bekas pasangan.

8. Meminta anak anda untuk mengintip bekas pasangan anda

Perbuatan ini hanya akan membuat mereka membenci bekas pasangan anda. Selain itu, mereka juga lebih layak untuk hidup gembira tanpa sebarang beban dan tugas yang tidak perlu dilakukan oleh mereka.

9. Menipu anak anda untuk mendapatkan perhatian dan simpati

Perbuatan ini merupakan merupakan perbuatan yang hanya mementingkan diri sendiri dan tidak seharusnya dilakukan oleh anda yang mahukan anak anda hidup bahagia menuju dewasa. Anda seharusnya bersikap jujur terhadap bekas pasangan dan anak untuk mencapai kesepakatan yang lebih baik.

10. Membalas dendam terhadap bekas pasangan

Perbuatan seperti berpindah kediaman yang jauh daripada bekas pasangan, tidak menjemput bekas pasangan ke apa-apa majlis meraikan anak, tidak melawat anak atau mengabaikan nafkah hanya akan menyebabkan anak anda berasa tersisih dan tidak dihargai sekaligus menanam perasaan benci kepada anda. Oleh itu, sentiasa bekerjasama dengan bekas pasangan demi menjamin masa depan anak yang lebih bahagia.

Hello Health Group
 tidak menyediakan nasihat perubatan, diagnosis, atau rawatan.


Adrenoleukodistrofi (ALD)

Definisi

Apa itu Adrenoleukodistrofi (ALD)?

Adrenoleukodistrofi adalah sejenis keadaan keturunan (genetik) yang merosakkan membran yang menyelaputi sel-sel saraf di dalam otak anda (sarung myelin).

Dalam Adrenoleukodistrofi (ALD), badan anda tidak dapat memecahkan asid lemak rantaian yang sangat panjang (VLCFA), menyebabkan VLCFA tepu terkumpul di otak, sistem saraf dan kelenjar adrenal.

Terdapat tiga jenis ALD:

ALD serebral kanak-kanak terutamanya akan memberi kesan kepada kanak-kanak berusia antara tiga hingga 10 tahun. Ia berkembang pesat dan menyebabkan kecacatan yang teruk dan juga kematian.

Adrenomielopathy terutamanya memberi kesan kepada lelaki dewasa. Ia lebih ringan daripada ALD serebral kanak-kanak. Ia juga lebih perlahan secara perbandingan.

Penyakit Addison juga dikenali sebagai kekurangan adrenal. Penyakit Addison berlaku apabila kelenjar adrenal anda tidak menghasilkan hormon mencukupi.

Apakah kebarangkalian Adrenoleukodistrofi (ALD)?

Kira-kira 1 dalam 17,000 orang dilahirkan dengan penyakit genetik yang dipanggil Adrenoleukodistrofi (ALD). Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom Adrenoleukodistrofi (ALD)?

Gejala-gejala otak kanak-kanak ALD termasuk:

Kekejangan otot.

Kejang.

Masalah menelan.

Kehilangan pendengaran.

Masalah dengan pemahaman bahasa.

Penglihatan terjejas.

Hiperaktiviti.

Lumpuh.

Koma.

Kemerosotan kawalan motor halus.

Mata sonsang.

Tanda-tanda Adrenomielopathy termasuk:

Kawalan buruk urinasi.

Otot lemah.

Kekakuan di kaki.

Kesukaran berfikir dan mengingati persepsi visual.

Tanda-tanda kekurangan adrenal atau penyakit Addison termasuk:

Kurang selera makan.

Pengurangan berat.

Pengurangan jisim otot.

Muntah.

Otot lemah.

Koma.

Kawasan gelap warna kulit atau pigmentasi.

Mungkin terdapat beberapa gejala yang tidak disenaraikan di atas. Jika anda mempunyai sebarang kebimbangan tentang gejala, sila berjumpa dengan doktor anda.

Bila saya harus berjumpa doktor?

Sekiranya anda mengalami simptom dan gejala disenaraikan di atas atau mempunyai sebarang persoalan, sila berbincang dengan doktor anda.
Setiap tubuh manusia bertindak dengan berbeza. Oleh itu, berbincang dengan doktor anda adalah perkara yang terbaik untuk menentukan apa yang terbaik untuk situasi anda.

Punca

Apakah punca Adrenoleukodistrofi (ALD)?

Gen termutasi pada kromosom X (helai DNA yang menentukan jika anda dilahirkan lelaki atau perempuan) adalah punca ALD. Lelaki mempunyai satu kromosom X, jadi hanya perwarisan satu gen yang rosak dari ibu bapa akan mempengaruhi mereka. Perempuan mempunyai dua kromosom X jadi kurang berkemungkinan mempunyai ALD. Sekiranya ia berlaku, ia biasanya kurang teruk berbanding lelaki.

Faktor-faktor Risiko

Apakah yang meningkatkan risiko saya kepada Adrenoleukodistrofi (ALD)?

Sila berbincang dengan doktor anda untuk maklumat lanjut.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Adrenoleukodistrofi (ALD) didiagnosis?

Gejala ALD boleh meniru penyakit-penyakit lain. Ujian diperlukan untuk membezakan ALD dari keadaan neurologi yang lain. Doktor anda boleh mengarahkan ujian darah bagi:

Mencari tahap VLCFA yang tidak normal.

Menyemak kelenjar adrenal anda.

Mencari mutasi genetik yang menyebabkan ALD.

Doktor anda juga boleh mencari kerosakan pada otak anda menggunakan imbasan MRI. Contoh kulit atau sampel sel biopsi dan fibroblast juga boleh digunakan untuk menguji VLCFAs.

Kanak-kanak yang disyaki ALD mungkin memerlukan ujian tambahan, termasuk pengskrinan penglihatan.

Bagaimana pesakit Adrenoleukodistrofi (ALD) dirawat?

Kaedah rawatan bergantung pada jenis ALD yang anda miliki. Steroid boleh digunakan untuk merawat penyakit Addison. Tiada kaedah khusus untuk merawat jenis ALD yang lain.

Sesetengah orang telah dibantu oleh:

Penukaran kepada diet yang mengandungi paras rendah VLCFA.

Mengambil minyak lorenzo untuk membantu menurunkan tahap VLCFA.

Mengambil ubat untuk melegakan gejala seperti sawan.

Melakukan terapi fizikal untuk melonggarkan otot dan mengurangkan kekejangan.

Doktor masih terus mencari rawatan ALD yang terbaru. Sesetengah doktor menjalankan eksperimen dengan pemindahan organ sumsum tulang. Jika kanak-kanak dengan ALD serebrum kanak-kanak didiagnosis lebih awal, prosedur eksperimen ini mungkin dapat membantu.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Adrenoleukodistrofi (ALD)?

Sila berbincang dengan doktor anda untuk maklumat lanjut.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Perbandingan Cuti Bersalin Di Malaysia & Negara Lain - Ada Yang Sampai 480 Hari!

Bagi seorang wanita bernama ibu, kehamilan dan kelahiran bayi adalah 1 pengalaman yang sangat berharga.

Pun begitu, ia adalah tempoh yang sangat memenatkan.
Disebabkan itu, cuti bersalin amatlah diperlukan
.

Bergantung kepada tanah air yang kita diami, jumlah hari cuti ini adalah berbeza.

Di sesetengah negara, hanya beberapa bulan sahaja diperuntukkan namun ada negara yang memberi cuti sehingga setahun lamanya!

Alangkah seronoknya jika negara kita juga memperuntukkan cuti rehat yang panjang untuk si ibu selepas bersalin.

Persoalannya, bagaimana dengan cuti bersalin di Malaysia? Adakah ia mencukupi atau berlebihan?

Jom sama-sama kita ikuti artikel ini untuk mengetahui mengenainya dengan lebih lanjut!

Cuti bersalin di Malaysia

Di Malaysia, wanita yang melahirkan
anak berhak mendapatkan cuti bersalin (maternity leave) bergaji dari pihak majikan sehingga 60 hari berturut-turut
 di bawah Akta Kerja 1955.

Sepanjang tempoh ini, pihak majikan tidak mempunyai sebarang kuasa untuk memecat atau memberi notis berhenti kerja kepada anda.

Dalam beberapa kes, anda juga boleh memanjangkan cuti lebih dari 2 bulan:

Ibu yang berkerja dalam perkhidmatan awam boleh memohon cuti tambahan tanpa gaji sehingga 5 tahun selepas cuti bersalin

Pekerja bank dan beberapa kakitangan kerajaan negeri boleh mendapatkan cuti sehingga 90 hari

Pekerja beberapa syarikat rangkaian antarabangsa juga menyediakan cuti lebih dari 90 hari

Ada syarikat yang membenarkan pekerja menyambung cuti tanpa gaji selepas tamat tempoh cuti mandatori 60 hari

Sebaiknya, sila periksa kontrak perjanjian pekerjaan anda dengan pihak majikan untuk benar-benar memastikan anda berjaya mendapatkan hak yang sewajarnya.

Namun, segalanya mula diperdebatkan menjelang pembentangan Bajet 2020 pada tahun lepas.

Pihak kerajaan ketika itu kemudiannya mengumumkan bahawa cuti bersalin di Malaysia akan dipanjangkan daripada 60 hari ke 90 hari mulai tahun 2021.

Cuti bersalin di negara lain

Baiklah, kita sudah tahu keadaan di negara kita. Persoalannya, bagaimana pula dengan negara lain? Adakah mereka juga serupa atau berbeza sama sekali dengan kita?

Jom kita skrol artikel dengan lebih mendalam!

#1. India

Negara India membenarkan ibu bersalin untuk mengambil cuti selama 26 minggu – lebih lama berbanding dengan negara lain seperti China, Singapura, Jerman dan Amerika Syarikat.

Selain itu, pihak majikan juga diwajibkan untuk menyediakan nurseri di tempat kerja.

#2. England

Di England, ibu boleh mengambil cuti bersalin sehingga 39 minggu dengan pemotongan gaji. Namun, mereka hanya boleh mula bercuti pada 11 minggu terakhir sebelum
due date
kecuali jika bayi lahir pramatang.

Apa yang menarik, kos untuk melahirkan anak di sana adalah percuma jika berdaftar dengan hospital tertentu.

#3. Norway

Pihak kerajaan di Norway sangat mementingkan keseimbangan
work
–
life
terutamanya buat pasangan suami isteri yang sudah berkahwin dan bekerja.

Bergantung kepada sektor dan jenis pekerjaan, cuti bersalin yang diberikan kepada mereka adalah sekitar 49-50 minggu dengan gaji penuh.

#4. Croatia

Negara ini dikenali sebagai
women-friendly country
 kerana keprihatinannya terhadap wanita terutamanya yang sedang hamil.

Di sana, wanita diberi pilihan untuk bercuti selama 1 tahun lamanya dengan penjagaan pranatal dan
postnatal
 secara percuma.

Terkejut? Ada lagi yang lebih lama…

#5. Sweden

Sweden menyediakan cuti bersalin lebih dari setahun iaitu selama 480 hari berserta dengan pelbagai manfaat untuk ibu dan juga bapa.

Lebih mengejutkan, negara ini turut akan memotong 25% waktu pekerjaan kepada wanita hamil dan membenarkan jika mereka mahu pulang awal ke rumah.

Adakah senarai ini membuat kalian mahu berpindah ke negara yang dinyatakan?

Jika hendak dibandingkan cuti bersalin di Malaysia hanyalah 90 hari – sekitar 12 minggu sahaja.

Pun begitu,
ia adalah tempoh yang memadai untuk wanita bersalin, berehat dan mengumpulkan kembali tenaga serta keringat untuk kembali bekerja
!


Kesan Merokok, Bagaimana Ia Menjejaskan Penampilan Anda

Anda mungkin biasa mendengar bahawa merokok boleh menyebabkan kanser paru-paru dan juga termasuk kanser mulut, tekak, hati, buah pinggang peankreas, kolon dan lain-lain. Selain itu, ia juga boleh menyebabkan masalah kesihatan pembiakan seseorang.

Bagaimanapun, merokok bukan sahaja boleh memendekkan jangka hayat, tetapi ia juga boleh mempercepatkan penuaan yang mengakibatkan perubahan kulit, rambut dan gigi yang tidak dapat dipulihkan.

Kesan merokok terhadap penampilan anda

Satu kajian yang diterbitkan pada 2013 dalam jurnal
Plastic and Reconstructive Surgery
 mendapati bahawa hanya lima tahun merokok sudah cukup menyebabkan perubahan pada wajah seseorang. Penyelidik yang memeriksa hampir 80 pasangan kembar yang mana salah soeorangnya merokok, mendapato bahawa kembar yang merokok itu mempunyai kantung/kelopak mata yang lebih jatuh, bibir berkedut, garis senyuman lebih mendalam dan pipi yang jatuh berbanding pasangan kembarnya yang tidak merokok.

Berikut adalah beberapa perubahan yang boleh berlaku di kulit, rambut, dan gigi anda akibat tabiat merokok:

1. Kelihatan lebih tua

Merokok mengembangkan garis-garis halus di sekitar mulut perokok. Nikotin dalam rokok melemahkan kulit, yang mengakibatkan kedutan pramatang di beberapa kawasan, termasuk dahi, mata, leher, dan dada. Pakar memberi amaran bahawa merokok mempercepatkan penuaan sehingga secara drastik, yang mana perokok muda secara purata dua tahun kelihatan lebih berusia daripada orang yang tidak merokok.

2. Lingkaran gelap bawah mata

Kajian menunjukkan bahawa perokok tidak tidur dengan nyenyak berbanding orang yang tidak merokok. Apabila tidak mendapatkan waktu tidur yang mencukupi, ia akan merosakkan penampilan anda dalam beberapa cara. Salah satunya kesan paling segera adalah kewujudan lingkaran gelap bawah mata. Oleh itu,
berhenti mungkin akan membawa anda kepada tidur yang lebih baik secara keseluruhannya.

3. Meningkatkan risiko psoriasis

Sedangkan orang yang tidak pernah merokok boleh mendapat psoriasis, manakala orang yang merokok pula boleh meningkatkan risikonya.
Sekiranya anda merokok setiap hari, peluang untuk mendapatkan psoriasis meningkat sebanyak 20 peratus. Jika anda merokok pada kadar ini lebih daripada 11 tahun, risiko psoriasis meningkat kepada 60 peratus. Untuk mengelakkan keadaan ini yang menyebabkan kulit bersisik yang berwarna merah, bertompok, dan mengelupas, elakkan daripada tabiat merokok.

4. Kulit kelihatan kusam

Salah satu cara yang paling biasa merokok mempengaruhi penampilan anda adalah dengan menjadikan kulit kusam, kelabu, dan umumnya kurang bersemangat. Merokok menyusutkan nutrien termasuk vitamin C, yang berfungsi untuk membaiki dan melindungi kulit yang rosak, nikotin menghalang aliran darah, dan asap rokok dipenuhi karbon monoksida, yang mengalihkan oksigen ke dalam kulit anda. Semua kesan ini bersama-sama meninggalkan kulit anda dengan kulit yang kusam dan kering.

5. Gigi akan menjadi kuning

Anda mungkin sudah tahu mengenainya terutama apabila melihat cermin.
Nikotin dalam rokok menyebabkan noda  kuning pada gigi, dan dari semasa ke semasa bahkan boleh menjadikannya berwarna coklat. Lebih memburukkan lagi, tembakau dalam rokok boleh menyebabkan penyakit gusi dengan melemahkan tisu lembut dan tulang gigi anda. Oleh itu bukan sahaja gigi anda menjadi kuning gelap, ia mungkin akan tertanggal/tercabut dari semasa ke semasa.

6. Keguguran rambut

Perokok cenderung mempunyai nipis, rambut yang lemah kerana bahan kimia toksik dalam asap merosakkan DNA folikel rambut. Rokok juga menghasilkan radikal bebas merosakkan sel, yang bukan sahaja membuat rambut nipis dan rapuh, tetapi juga menjadikannya kelabu. Dalam satu kajian, lelaki yang merokok dua kali lebih mungkin kehilangan rambut mereka sama sekali.

7. Kanser kulit

Kesan bahaya yang paling besar terhadap kulit adalah peningkatan risiko kanser kulit terutama karsinoma sel skuamosa yang cenderung membentuk di sekitar mulut.

Oleh itu, tidak pernah terlambat untuk seseorang menghentikan tabiat merokok.
Walaupun beberapa punca kerosakan merokok mungkin tidak dapat dipulihkan, apabila anda berhenti, kulit anda kelihatan lebih sihat dan akan menghalang lebih banyak noda daripada membentuk pada gigi dan kuku anda.


Span Penyental Dapur, Jangan Ambil Mudah Soal Penjagaannya

Sebagai suri rumah, anda pastinya menitikberatkan aspek kebersihan seisi rumah serta kesihatan seisi keluarga anda, bukan? Kekotoran dan pencemaran bakteria boleh menjadi antara punca utama jangkitan penyakit. Namun, sedarkah anda, span penyental dapur turut boleh menjadi punca merebaknya penyakit?

Kuman dan mikrob

Menurut sebuah kajian komprehensif yang diterbitkan di dalam jurnal
Scientific Reports
, penyelidikan terhadap 14 span penyental dapur kediaman serta mikrob yang menghuni span tersebut mendapati bahawa span dapur bertanggungjawab sebagai sumber pencemaran yang serius.

Jangan terkejut, sekiranya span dapur anda mengandungi lebih banyak kuman berbanding tandas di rumah. Berdasarkan penyelidikan dari Universiti Furtwangen mendapati secebis span yang bersaiz sebutir kiub gula boleh mengandungi bilangan bakteria mencecah 54 bilion, sejumlah kecil daripadanya mungkin terdiri daripada bakteria patogenik yang boleh mengakibatkan komplikasi kesihatan.

Penggunaan span penyental yang betul

Disebabkan itu, anda perlu mengetahui cara penggunaan dan penjagaan span penyental yang betul untuk perkakas dapur anda bagi membantu menjaga kebersihan dapur, mencegah pencemaran bakteria pada pinggan dan mangkuk serta menjamin tahap kesihatan keluarga anda pada tahap yang lebih baik.

Oleh itu 3M Malaysia, memperkenalkan tiga idea yang boleh membantu anda untuk mengamalkan tabiat penjagaan span penyental yang lebih baik, iaitu:

1. Keringkan span

Selepas selesai membasuh, pastikan anda membilas dan memerah span, pastikan ia dalam keadaan yang lebih kering dan tidak memerangkap atau menyimpan sebarang air. Letakkan span anda di tempat yang kering. Elakkan daripada meletakkan span di dalam bekas sabun berisi air serta hindari dari menyimpan span yang lembap di tempat yang tertutup.

Untuk memudahkan proses ini, 3M Malaysia turut memperkenalkan produk span penyental baru,
Scotch-Brite™ Heavy Duty Easy Grip Scouring Sponge
 dengan alat pemegang (
Handy Sponge Holder
) yang tersendiri – berpelekap yang mudah untuk digunakan serta dapat membantu mengeringkan dan meningkatkan tahap kebersihan span penyental.

2. Span yang betul

Pemilihan span yang betul adalah penting untuk memastikan tugas mencuci peralatan dapur dapat dilakukan dengan sebaiknya. Produk span penyental yang lasak,
Scotch-Brite™ Heavy Duty Scouring Sponge
 dirumus untuk mengguna pakai jaringan gentian yang tumpat dan seragam serta jumlah partikel pembersih yang tinggi agar span tersebut dapat mencuci tiga kali lebih baik dan tahan tiga kali lebih lama berbanding span penyental yang biasa.

Namun, seperti yang anda ketahui, bukan semua peralatan dapur perlu disental dengan kuat seperti perkakasan kaca kerana penggunaan span dengan cara yang kasar boleh meninggalkan kesan calar di atas permukaan perkakasan berkenaan, dan ia berisiko untuk menjadi tempat pembiakan bakteria.

Bagi perkakas seperti ini, span penyental yang lembut dan bersifat anti-calar seperti
Scotch-Brite™ Non-Scratch Scrub Sponge
 dan
Scotch-Brite™ Delicate Care Scrub Sponge
 adalah lebih ideal untuk digunakan tanpa mencela dan mencalarkan perkakas anda. Ini adalah kerana permukaan lembut pada span penyental ini mengurangkan risiko wujudnya ruang pembiakan bakteria.

3. Tukar span berkala

Tempoh terbaik untuk menukar dan menggantikan span adalah setiap tiga hingga empat minggu sekali. Penukaran dan penggantian ini adalah untuk mencegah pembiakan bakteria.

Jika anda ingin membeli span penyental yang terbaik untuk dapur anda, berikut adalah antara produk yang dikeluarkan oleh 3M Malaysia:
Scotch-Brite™ Heavy Duty Easy Grip Scouring Sponge with Handy Sponge Holder, Scotch-Brite™ Heavy Duty Scouring Sponge, Scotch-Brite™ Delicate Care Scrub Sponge
dan
 Scotch-Brite™ Non-Scratch Scrub Sponge.

Anda mungkin berminat untuk membaca artikel:

Garis Panduan Keselamatan di Dapur Buat Kanak-kanak

4 Tip Pastikan Dapur Anda Selamat